Rheoliadau Tribiwnlys Prisio Cymru 2010\n2010 No. 713 (Cy. 69)\n2010 Rhif 713 (Cy.69)\nMae Gweinidogion Cymru yn gwneud y Rheoliadau canlynol drwy arfer y pwerau a roddwyd i'r Ysgrifennydd Gwladol o dan adrannau 140(4) a 143(1) a (2) o Ddeddf Cyllid Llywodraeth Leol 1988(1) a pharagraffau 1, 4 i 8, 11, 12 a 14 i 16 o Atodlen 11 i'r Ddeddf honno, ac adran 24 o Ddeddf Cyllid Llywodraeth Leol 1992(2) ac a freiniwyd bellach ynddynt hwy, ac ar ôl ymgynghori â'r Cyngor Cyfiawnder Gweinyddol a Thribiwnlysoedd yn unol â pharagraff 24 o Atodlen 7 i Ddeddf Tribiwnlysoedd, Llysoedd a Gorfodaeth 2007(3):\n1.—(1) Enw'r Rheoliadau hyn yw Rheoliadau Tribiwnlys Prisio Cymru 2010.\n(2) Daw rheoliadau 1 i 26 i rym ar 1 Ebrill 2010 a daw'r rheoliadau sy'n weddill i rym ar 1 Gorffennaf 2010.\n2. Mae'r Rheoliadau hyn yn gymwys o ran Cymru yn unig.\n3.—(1) Yn y Rheoliadau hyn, oni fynna'r cyd-destun fel arall—\nystyr “apêl” (“appeal”) yw apêl o dan—\nadran 16 (apelau : cyffredinol) o Ddeddf 1992;\nparagraff 3 o Atodlen 3 (cosbau) i Ddeddf 1992;\nrheoliadau a wnaed o dan adran 24 o Ddeddf 1992(4);\nrheoliadau a wnaed o dan adran 55 o Ddeddf 1988 (5);\nparagraff 4 o Atodlen 4A (rhybuddion i gwblhau) i Ddeddf 1988 (a elwir yn y Rheoliadau hyn yn “apêl yn erbyn rhybudd i gwblhau”)(6);\nparagraff 5C o Atodlen 9 (cosbau sifil) i Ddeddf 1988(7); ac\nadran 45 o'r Ddeddf Draenio Tir 1991(8);\nystyr “awdurdod bilio” (“billing authority”) yw awdurdod bilio fel y'i diffinnir yn adran 1(2) o Ddeddf 1992;\nystyr “Cadeirydd” (“Chairperson”) yw Cadeirydd y Tribiwnlys Prisio a benodir o dan reoliad 12 ;\nystyr “Cyngor Llywodraethu” (“Governing Council”) yw Cyngor Llywodraethu'r Tribiwnlys Prisio a sefydlir o dan reoliad 5;\nystyr “cynrychiolydd rhanbarthol” (“regional representative”) yw cynrychiolydd rhanbarthol a benodir o dan reoliad 13;\nystyr “Deddf 1988” (“the 1988 Act”) yw Deddf Cyllid Llywodraeth Leol 1988;\nystyr “Deddf 1992” (“the 1992”) yw Deddf Cyllid Llywodraeth Leol 1992;\nystyr “hen Dribiwnlys” (“old Tribunal”) yw tribiwnlys prisio a oedd yn bodoli yng Nghymru yn union cyn 1 Gorffennaf 2010;\nystyr “hen Wasanaeth”(“old Service”) yw'r Gwasanaeth Tribiwnlys Prisio Cymru a sefydlwyd gan Reoliadau 2005;\nystyr “Llywydd” (“President”) yw Llywydd y Tribiwnlys Prisio, a benodir o dan reoliad 11;\nystyr “prif weithredwr” (“chief executive”) yw'r person a benodir o dan reoliad 15;\nystyr “Rheoliadau 2005” (“the 2005 Regulations”) yw Rheoliadau Tribiwnlysoedd Prisio (Cymru) 2005(9); ac\nystyr “Tribiwnlys Prisio” (“Valuation Tribunal”) yw Tribiwnlys Prisio Cymru, a sefydlir o dan reoliad 4.\n(2) Mae'r cyfeiriadau at reoliadau, Rhannau neu Atodlenni, oni nodir yn wahanol, yn gyfeiriadau at reoliadau, Rhannau o'r, neu Atodlenni i'r, Rheoliadau hyn.\nRHAN 2Sefydlu Tribiwnlys Prisio Cymru\nSefydlu Tribiwnlys Prisio Cymru\n4. Ar 1 Ebrill 2010 sefydlir Tribiwnlys Prisio Cymru.\nSefydlu'r Cyngor Llywodraethu\n5. Ar 1 Gorffennaf 2010 sefydlir Cyngor Llywodraethu ar gyfer y Tribiwnlys Prisio.\nAelodaeth y Cyngor Llywodraethu\n6.—(1) Aelodaeth y Cyngor Llywodraethu fydd:\n(a)Llywydd Tribiwnlys Prisio Cymru, a benodir yn unol â rheoliad 11;\n(b)y cynrychiolwyr rhanbarthol (ond nid y dirprwy gynrychiolwyr rhanbarthol) a benodir yn unol â rheoliad 13; ac\n(c)unrhyw berson a benodir gan Weinidogion Cymru o dan reoliad 7 .\n(2) Pan fo cynrychiolydd rhanbarthol, fel y'i disgrifir ym mharagraff (1)(b) yn analluog, oherwydd salwch, absenoldeb neu unrhyw reswm arall, i weithredu fel aelod o'r Cyngor Llywodraethu, yna caiff y dirprwy gynrychiolydd rhanbarthol ar gyfer y rhanbarth hwnnw gymryd lle'r cynrychiolydd rhanbarthol, a bydd ganddo'r un pwerau â'r cynrychiolydd rhanbarthol sy'n analluog i weithredu.\nApwyntai Gweinidogion Cymru\n7.—(1) Caiff Gweinidogion Cymru benodi un person yn aelod o'r Cyngor Llywodraethu.\n(2) Mae'r rheoliad hwn yn ddarostyngedig i ddarpariaethau rheoliad 21(4) ynglŷn â'r penodiad i'r Cyngor Llywodraethu ar 1 Gorffennaf 2010 .\n(3) Caiff Gweinidogion Cymru, ar ôl ymgynghori â'r Llywydd, roi i unrhyw berson a benodir o dan baragraff (1), hysbysiad ysgrifenedig sy'n rhoi pa bynnag gyfnod a bennir ganddynt o rybudd o derfynu ei swydd.\nSwyddogaethau'r Cyngor Llywodraethu\n8.—(1) Bydd swyddogaethau'r Tribiwnlys Prisio o dan Rannau 2 i 4 (ac eithrio rheoliad 18(1)) yn cael eu cyflawni ar ei ran gan y Cyngor Llywodraethu.\n(2) Caiff y Cyngor Llywodraethu benderfynu y caiff swyddogaethau'r Tribiwnlys Prisio o dan Rannau 2 i 4 (ac eithrio rheoliad 18(1)) eu cyflawni ar ei ran gan ddau neu ragor o aelodau'r Cyngor Rheoli, ar yr amod mai'r Llywydd fydd un ohonynt.\n(3) Nid yw paragraff (2) yn gymwys ar gyfer penodi'r prif weithredwr.\n(4) Mae paragraffau (1) a (2) yn ddarostyngedig i'r darpariaethau yn rheoliadau 16(6), 17 ac Atodlen 2 sy'n dyrannu swyddogaethau i'r prif weithredwr.\nPenodi aelodau'r Tribiwnlys Prisio\n9.—(1) Yn ddarostyngedig i'r paragraffau canlynol o'r rheoliad hwn, aelodau'r Tribiwnlys Prisio fydd y personau hynny a benodir gan y cynghorau a ragnodir yng ngholofn 3 o Atodlen 1 (“y cynghorau”) a'r Llywydd ar y cyd.\n(2) Y nifer o aelodau sydd i'w penodi gan gyngor unigol a'r Llywydd yw'r nifer a bennir mewn perthynas â'r cyngor hwnnw yng ngholofn 4 o Atodlen 1.\n(3) At ddibenion y rheoliad hwn, ni fydd swydd wag yn digwydd ac eithrio pan fo nifer yr aelodau a benodwyd gan gyngor unigol a'r Llywydd yn syrthio islaw'r nifer a bennir mewn perthynas â'r cyngor hwnnw yng ngholofn 4 o Atodlen 1.\n(4) Os na fydd cyngor a'r Llywydd, ar ddiwedd cyfnod o dri mis ar ôl i swydd fynd yn wag yn y Tribiwnlys Prisio, wedi gwneud penodiad yn unol â pharagraff (1), caiff Gweinidogion Cymru wneud y penodiad hwnnw ar ôl ymgynghori â'r Llywydd.\n(5) Ni fydd unrhyw benodiad o dan adran (1) yn ddilys os ei effaith fyddai peri bod nifer yr aelodau o'r Tribiwnlys Prisio, a benodir gan gyngor a'r Llywydd, ac sy'n aelodau o'r cyngor, yn fwy na'r nifer a bennir mewn perthynas â'r cyngor yng ngholofn 5 o Atodlen 1.\n(6) Ni cheir dehongli paragraff (5) fel pe bai'n effeithio ar ddilysrwydd penodiad aelod o'r Tribiwnlys Prisio sy'n dod yn aelod o gyngor wedi i benodiad y person hwnnw ddod i rym.\n(7) Mae'r rheoliad hwn yn ddarostyngedig i ddarpariaethau rheoliad 21 ynglŷn â phenodi aelodau ar 1 Gorffennaf 2010.\nParhad aelodaeth o'r Tribiwnlys Prisio\n10.—(1) Bydd pob penodiad aelod o dan reoliad 9 yn cael effaith am ba bynnag gyfnod, na fydd yn hwy na chwe blynedd, a bennir gan y person neu bersonau sy'n gwneud y penodiad.\n(2) Bydd pob aelod yn parhau yn ei swydd hyd nes digwydd pa un bynnag o'r canlynol sy'n digwydd gyntaf—\n(a)y cyfnod a bennir o dan baragraff (1) yn dod i ben;\n(b)hysbysiad o derfynu swydd yr aelod o dan baragraff (3) yn cael effaith;\n(c)yr aelod yn dod yn anghymwys i fod yn aelod, yn unol â'r ddarpariaeth yn rheoliad 14;\n(ch)yr aelod yn ymddiswyddo drwy hysbysiad ysgrifenedig i'r Llywydd.\n(3) Rhaid i'r prif weithredwr, os cyfarwyddir ef felly gan Weinidogion Cymru, wedi i Weinidogion Cymru ymgynghori â'r cyngor perthnasol ac â'r Llywydd, roi i aelod hysbysiad ysgrifenedig sy'n rhoi pa bynnag gyfnod o rybudd a gyfarwyddir, o derfynu cyfnod yr aelod yn ei swydd o dan y paragraff hwn.\nLlywydd y Tribiwnlys Prisio\n11.—(1) Rhaid gwneud y penodiad cyntaf i swydd y Llywydd yn unol â Rhan 1 o Atodlen 2 ond yn ddarostyngedig i Ran 2 o'r Atodlen honno.\n(2) Mewn achos dilynol pan â swydd y Llywydd yn wag, rhaid i aelodau'r Tribiwnlys Prisio, yn unol â Rhan 1 o Atodlen 2, benodi person i fod yn Llywydd.\n(3) Pan nad oes penodiad wedi ei wneud yn unol ag Atodlen 2, rhaid i Weinidogion Cymru, ar ôl ymgynghori â pha bynnag rai o aelodau'r Tribiwnlys Prisio ag y tybiant yn briodol, benodi un o aelodau'r Tribiwnlys Prisio i fod yn Llywydd.\n(4) Bydd y Llywydd a benodir dan y rheoliad hwn yn dal y swydd hyd nes digwydd pa un bynnag o'r canlynol sy'n digwydd gyntaf—\n(a)diwedd y cyfnod o ddwy flynedd ar ôl y dyddiad yr ymgymerodd y Llywydd â'i swydd (ac at ddibenion y paragraff hwn, rhaid ystyried bod yr apwyntai cyntaf i swydd y Llywydd yn ymgymryd â'r swydd ar 1 Gorffennaf 2010);\n(b)y Llywydd yn peidio â bod yn aelod o'r Tribiwnlys Prisio;\n(c)hysbysiad o ymddiswyddiad y Llywydd o dan baragraff (5) yn cael effaith;\n(ch)hysbysiad terfynu o dan baragraff (6) yn cael effaith.\n(5) Caiff y Llywydd ymddiswyddo drwy hysbysu Gweinidogion Cymru mewn ysgrifen, gan roi o leiaf un mis o rybudd.\n(6) Caiff Gweinidogion Cymru, ar ôl ymgynghori â pha bynnag rai o aelodau'r Tribiwnlys Prisio ag y gwelant yn dda, drwy roi hysbysiad ysgrifenedig i'r Llywydd, derfynu ei benodiad yn Llywydd.\n(7) Os yw'r Llywydd yn analluog, oherwydd salwch, absenoldeb neu unrhyw reswm arall, i gyflawni swyddogaethau'r Llywydd o dan y Rheoliadau hyn, rhaid i ba bynnag aelod o'r Cyngor Llywodraethu a bennir o bryd i'w gilydd gan y Cyngor gyflawni'r swyddogaethau hynny.\n(8) Caiff y Llywydd awdurdodi cynrychiolydd rhanbarthol i ymgymryd â swyddogaeth y Llywydd o benodi o dan reoliad 9(1); ac yn y paragraff hwn, nid yw “cynrychiolydd rhanbarthol” yn cynnwys dirprwy gynrychiolydd rhanbarthol.\nCadeiryddion y Tribiwnlys Prisio\n12.—(1) Pennir y nifer o aelodau'r Tribiwnlys Prisio sydd i'w penodi i swydd Cadeirydd gan y Tribiwnlys Prisio.\n(2) Bydd y Llywydd yn un o'r Cadeiryddion a rhaid i aelodau Tribiwnlys Prisio yn unol â Rhan 1 o Atodlen 2, ond yn ddarostyngedig i reoliad 22, benodi gweddill nifer y Cadeiryddion o fewn y cyfnod rhagnodedig, drwy eu hethol o blith eu nifer.\n(3) Ar ddiwedd y cyfnod rhagnodedig, os na fydd etholiad wedi ei gynnal yn unol â'r rheoliad hwn, rhaid i Weinidogion Cymru, ar ôl ymgynghori â'r Llywydd, benodi'r nifer priodol o aelodau i fod yn Gadeiryddion.\n(4) Bydd Cadeirydd a benodir dan y rheoliad hwn yn dal y swydd hyd nes digwydd pa un bynnag o'r canlynol sy'n digwydd gyntaf —\n(a)y Cadeirydd hwnnw'n peidio â bod yn aelod o'r Tribiwnlys Prisio;\n(b)y Cadeirydd hwnnw'n ymddiswyddo drwy roi hysbysiad ysgrifenedig i'r Llywydd;\n(c)hysbysiad terfynu o dan baragraff (5) yn cael effaith.\n(5) O ran y Llywydd—\n(a)caiff, ar ôl ymgynghori â'r Cyngor Llywodraethu, drwy roi hysbysiad ysgrifenedig i Gadeirydd, derfynu swydd y Cadeirydd hwnnw; a\n(b)rhaid iddo, os cyfarwyddir ef i wneud hynny gan Weinidogion Cymru, roi i Gadeirydd hysbysiad ysgrifenedig sy'n terfynu swydd y Cadeirydd hwnnw, a bydd yr hysbysiad yn cael effaith ar ddiwedd pa bynnag gyfnod y cyfarwyddir felly.\n(6) Cyn rhoi cyfarwyddyd dan baragraff (5)(b) rhaid i Weinidogion Cymru ymgynghori â'r Llywydd.\n(7) Yn y rheoliad hwn—\nystyr “y cyfnod rhagnodedig” (“the prescribed period”) yw tri mis sy'n cychwyn pan fo swydd yn mynd yn wag ymhlith y nifer rhagnodedig;\nystyr “y nifer rhagnodedig” (“the determined number”) yw'r nifer a bennir gan y Tribiwnlys Prisio yn unol â pharagraff (1);\nystyr “y nifer priodol” (“the appropriate number”) yw'r nifer a bennir, llai'r nifer sydd ar y pryd yn dal swydd Cadeirydd.\nCynrychiolwyr rhanbarthol y Tribiwnlys Prisio\n13.—(1) Rhaid gwneud y penodiadau cyntaf i'r swyddi cynrychiolydd rhanbarthol a dirprwy gynrychiolydd rhanbarthol (a elwir yn “gynrychiolydd rhanbarthol” yn y rheoliad hwn) yn unol â Rhan 1 o Atodlen 2 ond yn ddarostyngedig i Ran 2 o'r Atodlen honno.\n(2) Mewn achosion dilynol pan â swydd cynrychiolydd rhanbarthol yn wag, rhaid i aelodau'r Tribiwnlys Prisio, yn unol â Rhan 1 o Atodlen 2, benodi cynrychiolydd rhanbarthol neu ddirprwy gynrychiolydd rhanbarthol (yn ôl fel y digwydd) ar gyfer y rhanbarth hwnnw, o blith eu nifer.\n(3) Ar ddiwedd y cyfnod rhagnodedig, os na fydd etholiad wedi ei gynnal yn unol â'r rheoliad hwn, rhaid i Weinidogion Cymru, ar ôl ymgynghori â'r Llywydd, benodi'r nifer priodol o aelodau i fod yn gynrychiolwyr rhanbarthol.\n(4) Bydd cynrychiolydd rhanbarthol a benodir dan y rheoliad hwn yn dal y swydd hyd nes digwydd pa un bynnag o'r canlynol sy'n digwydd gyntaf—\n(a)diwedd y cyfnod o ddwy flynedd sy'n dilyn y dyddiad yr ymgymerodd y cynrychiolydd rhanbarthol â'i swydd (ac at ddibenion y paragraff hwn, rhaid ystyried bod yr apwynteion cyntaf i swydd cynrychiolydd rhanbarthol yn ymgymryd â'u swyddi ar 1 Gorffennaf 2010);\n(b)y cynrychiolydd rhanbarthol yn peidio â bod yn aelod o'r Tribiwnlys Prisio;\n(c)y cynrychiolydd rhanbarthol yn ymddiswyddo drwy roi hysbysiad ysgrifenedig i'r Llywydd;\n(ch)hysbysiad terfynu o dan baragraff (5) yn cael effaith.\n(a)caiff, ar ôl ymgynghori â'r Cyngor Llywodraethu, drwy roi hysbysiad ysgrifenedig i gynrychiolydd rhanbarthol, derfynu swydd y cynrychiolydd rhanbarthol hwnnw; a\n(b)rhaid iddo, os cyfarwyddir ef i wneud hynny gan Weinidogion Cymru, roi i gynrychiolydd rhanbarthol hysbysiad ysgrifenedig sy'n terfynu swydd y cynrychiolydd rhanbarthol hwnnw, a bydd yr hysbysiad yn cael effaith ar ddiwedd pa bynnag gyfnod y cyfarwyddir felly.\nystyr “y cyfnod rhagnodedig” (“the prescribed period”) yw tri mis sy'n cychwyn gydag 1 Ebrill 2010 ac wedi hynny, tri mis sy'n cychwyn gyda'r dyddiad pan â swydd cynrychiolydd rhanbarthol yn wag; ac\nystyr “y nifer priodol” (“the appropriate number”), yn achos cynrychiolwyr rhanbarthol, yw pedwar llai'r nifer o bersonau sydd, ar y pryd, yn dal swydd fel y cyfryw; ac yn achos dirprwy gynrychiolwyr rhanbarthol, pedwar llai'r nifer o bersonau sydd, ar y pryd, yn dal swydd fel y cyfryw.\n(8) At ddibenion y Rheoliadau hyn—\n(a)mae pedair rhanbarth;\n(b)mae'r rhanbarthau yn cynnwys yr ardaloedd a bennir yng ngholofn 1 o Atodlen 1; ac\n(c)caiff y rhanbarthau eu hadnabod gan yr enw cyfatebol yng ngholofn 2 o'r Atodlen hwnnw.\nAnghymhwyso o aelodaeth o'r Tribiwnlys Prisio\n14.—(1) Bydd person yn anghymwys i'w benodi yn aelod, neu i barhau yn aelod o'r Tribiwnlys Prisio—\n(a)os yw'r person hwnnw wedi ei ddyfarnu'n fethdalwr; neu\n(b)os yw'r person hwnnw wedi gwneud trefniant gyda chredydwyr; neu\n(c)os yw'r person hwnnw, o fewn y pum mlynedd yn union cyn ei benodi neu ers pan ei benodwyd, wedi ei gollfarnu yn y Deyrnas Unedig, Ynysoedd y Sianel neu Ynys Manaw o unrhyw dramgwydd ac y gorchmynnwyd ei garcharu am gyfnod o dri mis neu ragor, heb yr opsiwn o ddirwy, pa un a ohiriwyd y ddedfryd honno ai peidio; neu\n(ch)os yw'r person hwnnw wedi ei anghymhwyso ar y pryd rhag bod yn aelod o awdurdod lleol; neu\n(d)os yw'r person hwnnw neu'i briod neu'i bartner sifil yn gyflogai neu'n dod yn gyflogai i'r Tribiwnlys Prisio.\n(2) Bydd anghymhwysiad person am y rheswm ym mharagraff (1)(a) yn dod i ben—\n(a)oni ddirymir y gorchymyn methdalu yn erbyn y person hwnnw'n gynharach, pan ryddheir y person hwnnw o fethdaliad; neu\n(b)os dirymir y gorchymyn methdalu felly, ar ddyddiad y dirymu.\n(3) Bydd anghymhwysiad person am y rheswm ym mharagraff (1)(b) yn dod i ben —\n(a)os telir dyledion y person hwnnw'n llawn gan y person hwnnw, ar y dyddiad y cwblheir y taliad; neu\n(b)mewn unrhyw achos arall, ar ddiwedd pum mlynedd ar ôl y dyddiad y cyflawnir telerau'r weithred gompowndio neu'r trefniant.\n(4) At ddibenion paragraff (1)(c), ystyrir mai dyddiad y gollfarn fydd y dyddiad cyffredin pan ddaw'r cyfnod a ganiateir ar gyfer apelio i ben, neu, os gwneir apêl o'r fath, y dyddiad pryd y penderfynir yr apêl yn derfynol, neu y rhoddir y gorau i'r apêl, neu ei bod yn methu oherwydd methiant i erlyn.\n(5) At ddibenion y rheoliad hwn, ystyr “aelod o'r Tribiwnlys Prisio” yw aelod —\n(a)o'r Tribiwnlys Prisio a benodir o dan reoliad 9;\n(b)o'r Cyngor Llywodraethu a benodir o dan reoliad 7; neu\n(c)o hen Dribiwnlys a benodir i'r Tribiwnlys Prisio o dan reoliad 21.\n15.—(1) Bydd gan y Tribiwnlys Prisio brif weithredwr.\n(2) Rhaid gwneud penodiadau i swydd y prif weithredwr fel a ganlyn—\n(a)gwneir y penodiad cyntaf yn rhinwedd y trosglwyddiad o brif weithredwr yr hen Wasanaeth i'r Tribiwnlys Prisio yn unol â rheoliad 23; a\n(b)gwneir y penodiadau dilynol gan y Tribiwnlys Prisio.\n(3) Rhaid gwneud penodiadau o dan baragraff (2)(b) gyda chydsyniad Gweinidogion Cymru.\n(4) Y prif weithredwr fydd clerc y Tribiwnlys Prisio.\n(5) Mae cyfeiriadau yn y Rheoliadau hyn, ac eithrio rheoliad 16(1), at gyflogeion y Tribiwnlys Prisio yn cynnwys cyfeiriadau at ei brif weithredwr.\n(6) Caniateir dirprwyo swyddogaethau'r prif weithredwr i gyflogeion eraill y Tribiwnlys Prisio fel a benderfynir gan y prif weithredwr.\n(7) Ar ddiwedd cyfnod o chwe mis wedi i swydd y prif weithredwr fynd yn wag, os na fydd y Tribiwnlys Prisio wedi gwneud penodiad yn unol â pharagraff (2)(b), caiff Gweinidogion Cymru wneud y penodiad hwnnw ar ôl ymgynghori â'r Llywydd.\n16.—(1) Caiff y Tribiwnlys Prisio benodi cyflogeion eraill fel y bydd yn penderfynu.\n(2) Y telerau ac amodau y penodir y cyflogeion odanynt fydd y rhai y caiff y Tribiwnlys Prisio eu penderfynu.\n(3) Caiff y Tribiwnlys Prisio dalu i'w gyflogeion pa bynnag gydnabyddiaeth a lwfansau a benderfynir ganddo, gyda chydsyniad Gweinidogion Cymru.\n(4) Caiff y Tribiwnlys Prisio, gyda chydsyniad Gweinidogion Cymru—\n(a)dalu pa bynnag bensiynau neu arian rhodd y caiff eu pennu ganddo i'w gyflogeion neu gyn-gyflogeion, neu mewn perthynas â hwy;\n(b)talu pa bynnag gyfraniadau neu daliadau, y caiff eu pennu ganddo tuag at ddarpariaeth ar gyfer talu pensiynau neu arian rhodd i'w gyflogeion neu gyn-gyflogeion, neu mewn perthynas â hwy; ac\n(c)darparu a chynnal pa bynnag gynlluniau (naill ai cyfrannol neu anghyfrannol) y caiff eu pennu ganddo ar gyfer talu pensiynau neu arian rhodd i'w gyflogeion neu gyn-gyflogeion neu mewn perthynas â hwy.\n(5) Mae'r cyfeiriadau ym mharagraff (4) at bensiynau neu arian rhodd yn cynnwys cyfeiriadau at bensiynau neu arian rhodd a delir i gyflogeion, neu mewn perthynas â chyflogeion, fel iawndal am golli cyflogaeth neu golled neu leihad enillion.\n(6) Cyfrifoldeb y prif weithredwr fydd gweinyddu'r gydnabyddiaeth a'r lwfansau a delir i gyflogeion y Tribiwnlys Prisio.\n17.—(1) Bydd hawl gan aelodau i gael pa bynnag lwfansau teithio, cynhaliaeth a lwfansau eraill y caiff Gweinidogion Cymru eu pennu o bryd i'w gilydd.\n(2) Cyfrifoldeb y prif weithredwr fydd gweinyddu'r lwfansau a delir i aelodau.\n(3) Mewn perthynas ag unrhyw daliad o dan baragraff (2), rhaid i'r prif weithredwr gadw cofnod ar gyfer y Tribiwnlys Prisio a'r Cyngor Llywodraethu o enw'r derbynnydd, y swm a'r rheswm dros wneud y taliad, a rhaid iddo ganiatáu i unrhyw berson a awdurdodir gan Weinidogion Cymru archwilio a gwneud copïau o gofnodion o'r fath.\n(4) At ddibenion y rheoliad hwn, mae “aelod” yn cynnwys unrhyw berson a benodir o dan reoliad 7.\n18.—(1) Caiff y Tribiwnlys Prisio sefydlu pwyllgorau.\n(2) Caiff y Cyngor Llywodraethu sefydlu is-bwyllgorau.\n(3) Ceir penodi person nad yw'n aelod o'r Tribiwnlys Prisio i wasanaethau ar bwyllgor neu is-bwyllgor o'r fath.\n(4) Mewn swyddogaeth ymgynghorol yn unig y caniateir i bwyllgor neu is-bwyllgor o'r fath weithredu.\n19.—(1) Rhaid cadw cofnodion o drafodion y Tribiwnlys Prisio, y Cyngor Llywodraethu a phwyllgorau ac is-bwyllgorau y Tribiwnlys a'r Cyngor Llywodraethu.\n(2) Bydd cofnodion unrhyw drafodion o'r fath yn dystiolaeth o'r trafodion hynny os byddant wedi eu llofnodi gan y person sy'n dynodi iddo weithredu fel cadeirydd y trafodion sy'n destun y cofnodion neu unrhyw drafodion dilynol pan gymeradwywyd y cofnodion fel cofnod cywir.\n(3) Pan fo cofnodion unrhyw drafodion o'r fath wedi eu llofnodi fel a grybwyllir ym mharagraff (2), rhaid ystyried bod y trafodion hynny, oni phrofir i'r gwrthwyneb, wedi eu cynnull a'u cyfansoddi yn ddilys.\n(4) Mae'r rheoliad hwn yn gymwys i gyfarfodydd neu benderfyniadau aelodau o'r Cyngor Llywodraethu pan fônt yn gweithredu o dan reoliad 8(2) fel y mae'n gymwys i drafodion a grybwyllir ym mharagraff (1).\nLlety a chyfarpar\n20. Rhaid i'r Tribiwnlys Prisio gynnal swyddfa barhaol; a swyddogaeth i'r prif weithredwr, ar ran y Tribiwnlys Prisio, fydd gwneud y cyfryw drefniadau a fydd yn sicrhau bod gan y Tribiwnlys Prisio ba bynnag lety arall a pha bynnag gyfarpar a fydd yn ddigonol ar gyfer cyflawni ei swyddogaethau.\nRHAN 4Darpariaethau Trosiannol\nPenodi aelodau o'r hen Dribiwnlysoedd\n21.—(1) Yn ddarostyngedig i reoliad 10(2), ar 1 Gorffennaf 2010 bydd unrhyw berson a oedd, yn union cyn y dyddiad hwnnw, yn aelod o hen Dribiwnlys ac a benodwyd gan gyngor a Llywydd yr hen Dribiwnlys hwnnw yn cael ei benodi yn aelod o'r Tribiwnlys Prisio.\n(2) At ddibenion y rheoliad hwn, rhaid trin penodiad o dan baragraff (1) fel pe bai wedi ei wneud—\n(a)gan y cyngor a benododd yr aelod i'r hen Dribiwnlys a'r Llywydd; a\n(b)ar y dyddiad pan wnaed y penodiad i'r hen Dribiwnlys.\n(3) Yn ddarostyngedig i reoliad 10(2), ar 1 Gorffennaf 2010 bydd unrhyw berson a oedd, yn union cyn y dyddiad hwnnw, yn aelod o hen Dribiwnlys ac a benodwyd gan Weinidogion Cymru yn cael ei benodi yn aelod o'r Tribiwnlys Prisio.\n(4) Ar 1 Gorffennaf 2010 bydd unrhyw berson a oedd, yn union cyn y dyddiad hwnnw, yn aelod o Gyngor Llywodraethu yr hen Wasanaeth ac a benodwyd gan Weinidogion Cymru yn cael ei benodi yn aelod o'r Cyngor Llywodraethu.\n(5) Caiff Gweinidogion Cymru, ar ôl ymgynghori â'r Llywydd, roi i unrhyw aelod a benodir o dan baragraff (3) neu (4) hysbysiad ysgrifenedig sy'n rhoi pa bynnag gyfnod a bennir ganddynt o rybudd o derfynu ei swydd.\nParhau penodiad Cadeiryddion yr hen Dribiwnlysoedd\n22.—(1) Yn ddarostyngedig i reoliad 12(4), ar 1 Gorffennaf 2010 , bydd unrhyw aelod a oedd yn union cyn y dyddiad hwnnw, yn Gadeirydd hen Dribiwnlys yn cael ei benodi yn un o Gadeiryddion y Tribiwnlys Prisio.\n(2) Mae rheoliad 12(5) yn gymwys i Gadeirydd a benodir o dan baragraff (1) fel y mae'n gymwys i Gadeirydd a benodir o dan reoliad 12(2).\nTrosglwyddo cyflogeion i'r Tribiwnlys Prisio\n23.—(1) Yn ddarostyngedig i baragraff (3), ar 1 Gorffennaf 2010 bydd contract cyflogaeth unrhyw berson a oedd, yn union cyn y dyddiad hwnnw, yn gyflogedig gan yr hen Wasanaeth yn cael ei drosglwyddo i'r Tribiwnlys Prisio, a bydd y contract hwnnw'n cael effaith fel pe bai wedi ei wneud yn wreiddiol rhwng y person a gyflogid felly a'r Tribiwnlys Prisio.\n(2) Heb leihau effaith paragraff (1)—\n(a)bydd yr holl hawliau, pwerau, dyletswyddau a rhwymedigaethau o dan gontract y mae'r paragraff hwnnw'n gymwys iddo, neu mewn cysylltiad â chontract o'r fath, yn cael eu trosglwyddo, yn rhinwedd y rheoliad hwn, i'r Tribiwnlys Prisio ar 1 Gorffennaf 2010;\n(b)ystyrir, o 1 Gorffennaf 2010 ymlaen, y bydd unrhyw beth a wnaed cyn y dyddiad hwnnw gan yr hen Wasanaeth, neu mewn perthynas â'r hen Wasanaeth, ynglŷn â'r contract hwnnw neu'r cyflogai hwnnw, wedi ei wneud gan y Tribiwnlys Prisio neu mewn perthynas â'r Tribiwnlys Prisio.\n(3) Ni chaiff paragraffau (1) a (2) leihau effaith unrhyw hawl sydd gan unrhyw gyflogai i derfynu ei gontract cyflogaeth os gwneir newid sylweddol sy'n anffafriol iddo o ran ei amodau gwaith, ond nid oes unrhyw hawl o'r fath yn codi yn unig oherwydd y newid cyflogwr a ysgogir gan y rheoliad hwn\nTrosglwyddo eiddo, hawliau a rhwymedigaethau\n24. Ar 1 Gorffennaf 2010 trosglwyddir holl eiddo, hawliau a rhwymedigaethau'r hen Wasanaeth, nas cyfeirir atynt yn rheoliad 23, i'r Tribiwnlys Prisio.\n25.—(1) Bydd unrhyw apêl i hen Dribiwnlys a gychwynnwyd cyn 1 Gorffennaf 2010 ac a fyddai, pe bai wedi ei chychwyn ar neu ar ôl y dyddiad hwnnw, wedi bod yn agored i'w phenderfynu gan y Tribiwnlys Prisio a sefydlir gan reoliad 4, yn cael ei throsglwyddo ar 1 Gorffennaf 2010 i'r Tribiwnlys Prisio ac yn cael ei phenderfynu ganddo.\n(2) Ar neu ar ôl 1 Gorffennaf 2010 —\n(a)bydd y darpariaethau statudol perthnasol yn gymwys fel pe bai unrhyw beth a wnaed mewn perthynas â'r apêl gan neu mewn perthynas â'r hen Dribiwnlys y'i trosglwyddwyd ohono neu Glerc, Llywydd neu Gadeirydd yr hen Dribiwnlys hwnnw, wedi ei wneud gan neu mewn perthynas â'r Tribiwnlys Prisio neu, yn ôl fel y digwydd, Glerc, Llywydd neu Gadeirydd y Tribiwnlys Prisio, a\n(b)rhaid dehongli unrhyw gyfeiriad (sut bynnag y'i mynegir) at Glerc, Llywydd neu Gadeirydd hen Dribiwnlys yn y darpariaethau statudol perthnasol neu mewn offerynnau a wneir odanynt, cyn belled ag y bo'n ofynnol er mwyn rhoi effaith i'r rheoliad hwn, fel cyfeiriad at Glerc neu, yn ôl fel y digwydd, Llywydd neu Gadeirydd y Tribiwnlys Prisio.\n(3) Yn y rheoliad hwn, ystyr “y darpariaethau statudol perthnasol” yw—\n(a)mewn perthynas ag apelau o dan adran 16 o Ddeddf 1992 neu baragraff 3(1) o Atodlen 3 i'r Ddeddf honno, y Rheoliadau hyn;\n(b)mewn perthynas ag apelau o dan reoliadau a wnaed o dan adran 24 o Ddeddf 1992, y rheoliadau hynny;\n(c)mewn perthynas ag apelau o dan Atodlen 4A i Ddeddf 1988 Act (rhybuddion i gwblhau), o dan baragraff 5C o Atodlen 9 (cosbau sifil) i Ddeddf 1988 ac o dan reoliadau a wnaed o dan adran 55 o Ddeddf 1988 (“y Rheoliadau hynny”), y Rheoliadau hynny;\n(ch)mewn perthynas ag apelau o dan adran 45 o Ddeddf Draenio Tir 1991, y Ddeddf honno.\n26.—(1) Bydd yr hen Dribiwnlysoedd a'r hen Wasanaeth yn peidio â bod ar 1 Gorffennaf 2010 .\n(2) Yn ddarostyngedig i reoliad 10, ar 30 Mehefin 2010, bydd aelodau'r hen Dribiwnlysoedd yn peidio â dal swydd fel y cyfryw ar ddiwedd y diwrnod hwnnw.\n(3) Bydd llywyddion yr hen Dribiwnlysoedd ar 30 Mehefin 2010, yn peidio â dal swydd fel y cyfryw ar ddiwedd y diwrnod hwnnw.\nRHAN 5Apelau Treth Gyngor\n27.—(1) Yn y rhan hon—\nystyr “apêl” (“appeal”), onid yw'r cyd-destun yn mynnu fel arall, yw apêl o dan—\nadran 16 (apelau: cyffredinol) o Ddeddf 1992;\nparagraff 3(1) o Atodlen 3 (cosbau) i Ddeddf 1992; neu\nparagraff 4 o Atodlen 4A i Ddeddf 1988 fel y'i cymhwysir at ddibenion Rhan I o Ddeddf 1992 (y cyfeirir ati yn y Rhan hon fel “apêl yn erbyn rhybudd i gwblhau”)(10);\nystyr “Clerc” (“Clerk”) yw—\ny prif weithredwr; a\nunrhyw gyflogai arall y Tribiwnlys Prisio a benodir o dan reoliad 15(6) ac y dirprwywyd iddo rai neu'r cyfan o swyddogaethau'r Clerc o dan y Rhan hon;\nystyr “cosb” (“penalty”) yw cosb a osodir o dan baragraff 1 o Atodlen 3 i Ddeddf 1992;\nystyr “hysbysiad am apêl” (“notice of appeal”) yw hysbysiad o dan reoliad 30(1);\nystyr “Panel Apêl” (“Appeal Panel”) yw aelodau o'r Tribiwnlys Prisio wedi eu cynnull yn unol â'r Rhan hon at y diben o benderfynu apêl;\nystyr “rhestr” (“list”) yw rhestr brisio a luniwyd o dan Bennod 2 o Ran 1 o Ddeddf 1992; ac\nystyr “swyddog rhestru” (“listing officer”) mewn perthynas ag apêl, yw'r swyddog a benodir o dan adran 20 ar gyfer yr awdurdod lle y saif yr annedd y mae'r apêl yn ymwneud â hi.\n(2) Mae unrhyw gyfeiriad yn y Rhan hon—\n(a)at barti mewn apêl, yn cynnwys yr apelydd ac unrhyw berson sydd â hawl, yn unol â'r Rhan hon, i gael copi wedi ei gyflwyno iddo o hysbysiad am apêl yr apelydd; a\n(b)at adran wedi'i rhifo, onid yw'r cyd-destun yn mynnu fel arall, yn gyfeiriad at yr adran a rifwyd felly yn Neddf 1992.\nPanelau Apêl mewn amgylchiadau arbennig\n28.—(1) Pan fo'r apelydd—\n(a)yn gyn-aelod o hen Dribiwnlys,\n(b)yn gyn-gyflogai hen Dribiwnlys, yr hen Wasanaeth neu'r Tribiwnlys Prisio, neu\n(c)yn gyflogai neu'n aelod o'r Tribiwnlys Prisio;\nrhaid ymdrin â'r apêl gan ba bynnag aelodau o'r Tribiwnlys Prisio a benodir at y diben hwnnw gan y Llywydd.\n(2) Os yw'n ymddangos i'r Llywydd, oherwydd gwrthdrawiad buddiannau neu'r ymddangosiad o wrthdrawiad o'r fath, y byddai'n amhriodol pe bai aelodau penodol o'r Tribiwnlys Prisio yn ymdrin ag apêl, rhaid i'r Llywydd benodi aelodau eraill i ymdrin â'r apêl honno.\n29.—(1) Bydd apêl gan berson, y bodlonir mewn perthynas ag ef yr amod a grybwyllir yn adran 16(7)(a) neu (b), yn cael ei gwrthod oni chychwynnir hi yn unol â'r Rhan hon yn ddim hwyrach nag ar ddiwedd cyfnod o ddau fis sy'n dechrau gyda'r dyddiad y cyflwynir hysbysiad yr awdurdod bilio dan yr adran honno.\n(2) Pan fodlonir yr amod a grybwyllir yn adran 16(7)(c), gwrthodir apêl gan y person a dramgwyddwyd oni chychwynnir hi o fewn pedwar mis ar ôl dyddiad cyflwyno hysbysiad y person hwnnw o dan adran 16(4).\n(3) Gwrthodir apêl o dan baragraff (3) o Atodlen 3 i Ddeddf 1992 oni chychwynnir hi'n ddim hwyrach nag ar ddiwedd cyfnod o ddau fis sy'n dechrau gyda dyddiad cyflwyno'r hysbysiad ysgrifenedig o osod y gosb.\n(4) Gwrthodir apêl yn erbyn rhybudd i gwblhau oni chychwynnir hi'n ddim hwyrach nag ar ddiwedd cyfnod o bedair wythnos sy'n dechrau gyda dyddiad cyflwyno'r rhybudd.\n(5) Er gwaethaf paragraffau (1) i (4), caiff y Llywydd awdurdodi ystyried apêl, os bodlonir y Llywydd bod y person a dramgwyddwyd wedi methu â chychwyn yr apêl fel a ddarperir gan y rheoliad hwn oherwydd amgylchiadau y tu hwnt i reolaeth y person hwnnw.\n30.—(1) Rhaid cychwyn apêl drwy gyflwyno hysbysiad ysgrifenedig i'r Clerc.\n(2) Os gwneir yr apêl o dan adran 16, rhaid i'r hysbysiad am apêl gynnwys yr wybodaeth ganlynol—\n(a)ar ba seiliau y gwneir yr apêl;\n(b)y dyddiad pan gyflwynwyd yr hysbysiad o dan adran 16(4) i'r awdurdod bilio, ac\n(c)y dyddiad, os oedd un, pan hysbyswyd yr apelydd gan yr awdurdod, fel y crybwyllir yn adran 16(7)(a) neu (b).\n(3) Pan fo'r apêl yn apêl yn erbyn rhybudd i gwblhau, rhaid cyflwyno'r hysbysiad am apêl ynghyd â'r canlynol —\n(a)copi o'r rhybudd i gwblhau; a\n(b)datganiad yn nodi ar ba seiliau y gwneir yr apêl.\n(4) Os gwneir yr apêl yn erbyn gosod cosb, rhaid i'r hysbysiad am apêl gynnwys yr wybodaeth ganlynol —\n(a)ar ba seiliau y gwneir yr apêl; a\n(b)dyddiad cyflwyno'r hysbysiad ysgrifenedig o osod cosb.\n(5) Rhaid i'r Clerc, o fewn dwy wythnos ar ôl cyflwyno'r hysbysiad am apêl, hysbysu'r apelydd bod y Clerc wedi derbyn yr hysbysiad, a rhaid iddo gyflwyno copi ohonno i'r awdurdod bilio y mae ei benderfyniad, ei weithred neu ei hysbysiad yn destun yr apêl, ac i unrhyw awdurdod bilio arall sy'n ymddangos i'r Clerc yn gysylltiedig â'r mater.\nTrefniadau ar gyfer apelau\n31.—(1) Rhaid i'r Llywydd sicrhau y gwneir trefniadau ar gyfer penderfynu apelau yn unol â darpariaethau canlynol y Rhan hon.\n(2) Mae'r paragraff hwn yn gymwys pan fo apêl o dan y Rhan hon ac apêl o dan un neu ragor o'r canlynol—\n(a)rheoliadau a wnaed o dan adran 55 o Ddeddf 1988,\n(b)rheoliadau o dan adran 24,\nyn ymwneud â'r un eiddo.\n(3) Pan fo paragraff (2) yn gymwys—\n(a)rhaid i'r Llywydd sicrhau yr ymdrinnir â'r apelau ym mha bynnag drefn sy'n ymddangos i'r Llywydd fel y drefn orau o ran sicrhau buddiannau cyfiawnder;\n(b)rhaid i'r swyddog prisio neu'r swyddog rhestru (yn ôl y digwydd) a'r awdurdod bilio gael eu cyplysu fel parti i apêl dan y Rhan hon.\n(4) Ym mharagraff (3), ystyr “swyddog prisio” yw'r swyddog a benodir o dan adran 61(1)(a) o Ddeddf 1988.\n(5) Rhaid i'r Clerc, cyn gynted ag y bo'n rhesymol ymarferol, gyflwyno copi o'r hysbysiad am apêl i berson a wnaed yn barti yn unol â pharagraff (3).\n32.—(1) Ceir tynnu apêl yn ôl drwy roi hysbysiad ysgrifenedig i'r Clerc cyn dechrau gwrandawiad, neu ddechrau ystyriaeth o sylwadau ysgrifenedig gan Banel Apêl.\n(2) Rhaid i'r Clerc hysbysu'r apelydd pan fydd wedi cael yr hysbysiad tynnu'n ôl, a rhaid iddo gyflwyno copi o'r hysbysiad i bob parti arall i'r apêl.\nPenderfynu drwy sylwadau ysgrifenedig\n33.—(1) Ceir penderfynu apêl ar sail sylwadau ysgrifenedig os yw pob parti wedi cytuno i hynny mewn ysgrifen.\n(2) Pan fo pob parti wedi cytuno fel y nodir ym mharagraff (1), rhaid i'r Clerc gyflwyno hysbysiad i'r partïon yn unol â hynny, ac, o fewn pedair wythnos ar ôl cyflwyno hysbysiad o'r fath i barti, caiff pob parti gyflwyno i'r Clerc hysbysiad sy'n datgan—\n(a)y rhesymau, neu'r rhesymau pellach am yr anghytundeb sydd wedi ysgogi'r apêl; neu\n(b)nad yw'r parti hwnnw'n bwriadu gwneud sylwadau pellach.\n(3) Rhaid i gopi o unrhyw hysbysiad a gyflwynir yn unol â pharagraff (2) gael ei gyflwyno gan y Clerc i'r parti neu'r partïon eraill i'r apêl, a rhaid anfon gydag ef ddatganiad o effaith paragraffau (4) a (5).\n(4) Caiff unrhyw barti y cyflwynir hysbysiad iddo o dan baragraff (3), o fewn pedair wythnos ar ôl y cyflwyno hwnnw, gyflwyno i'r Clerc hysbysiad pellach sy'n datgan ateb y parti hwnnw i ddatganiad y parti arall, neu'n datgan nad yw'r parti hwnnw'n bwriadu gwneud sylwadau pellach, yn ôl fel y digwydd; a rhaid i'r Clerc gyflwyno copi o unrhyw hysbysiad pellach o'r fath i'r parti neu'r partïon eraill.\n(5) Ar ôl cyfnod o bedair wythnos sy'n dechrau ar ddiwedd y cyfnod o bedair wythnos a grybwyllir ym mharagraff (4), rhaid i'r Clerc gyflwyno copïau o'r canlynol i Banel Apêl—\n(a)unrhyw wybodaeth a drosglwyddwyd i'r Clerc dan y Rheoliadau hyn, a\n(b)unrhyw hysbysiad o dan baragraff (2) neu (4).\n(6) Caiff y Panel Apêl y cyfeirir apêl iddo fel y darperir ym mharagraff (5), os gwêl yn briodol—\n(a)gwneud yn ofynnol bod unrhyw barti'n darparu gwybodaeth ysgrifenedig bellach am y seiliau y dibynna arnynt ac am unrhyw ffeithiau neu haeriadau perthnasol; neu\n(b)gorchymyn bod yr apêl i'w phenderfynu ar sail gwrandawiad.\n(7) Pan fo Panel Apêl yn gwneud yn ofynnol bod unrhyw barti'n darparu unrhyw fanylion o dan baragraff (6)(a), rhaid i'r Clerc gyflwyno copi o'r cyfryw fanylion i bob parti arall, a chaiff pob parti o'r fath o fewn pedair wythnos ar ôl cyflwyno felly, gyflwyno i'r Clerc unrhyw ddatganiad pellach y dymuna'r parti hwnnw eu gwneud mewn ymateb.\n34.—(1) Pan fo'r apêl i'w phenderfynu ar sail gwrandawiad, rhaid i'r Clerc, o leiaf bedair wythnos cyn y dyddiad dan sylw, gyflwyno i'r partïon hysbysiad sy'n nodi'r dyddiad, yr amser a'r lleoliad a bennwyd ar gyfer y gwrandawiad.\n(2) Rhaid i'r Clerc hysbysebu'r dyddiad, yr amser a'r lleoliad a bennir ar gyfer unrhyw wrandawiad drwy beri bod hysbysiad sy'n nodi'r cyfryw wybodaeth yn cael ei arddangos mewn man amlwg —\n(a)y tu allan i swyddfa'r awdurdod bilio, a bennwyd gan yr awdurdod at y diben hwnnw, neu\n(b)mewn man arall o fewn ardal yr awdurdod hwnnw.\n(3) Rhaid i'r rhybudd sy'n ofynnol o dan baragraff (2) enwi man lle y gellir archwilio rhestr o'r apelau sydd i'w clywed.\n(4) Pan fo gwrandawiad apêl wedi ei ohirio, rhaid i'r Clerc gymryd pa gamau bynnag sy'n rhesymol ymarferol yn yr amser sydd ar gael —\n(a)i hysbysu'r partïon o'r gohiriad; a\n(b)i hysbysebu'r gohiriad.\nAnghymhwyso rhag cymryd rhan\n35.—(1) Anghymhwysir person rhag cymryd rhan fel aelod yn y gwrandawiad, neu wrth benderfynu apêl, neu weithredu fel Clerc neu swyddog y Tribiwnlys Prisio mewn perthynas ag apêl, os yw'r person hwnnw'n aelod o'r awdurdod bilio perthnasol.\n(2) Yn y rheoliad hwn, ystyr “awdurdod bilio perthnasol” yw—\n(a)yn achos apêl yn erbyn rhybudd i gwblhau, yr awdurdod bilio y mae'r annedd sy'n destun yr apêl wedi ei lleoli ynddi; a\n(b)mewn unrhyw achos arall, yr awdurdod bilio yr apelir yn erbyn ei benderfyniad.\n(3) Anghymhwysir person rhag cymryd rhan fel aelod yn y gwrandawiad, neu wrth benderfynu apêl, neu weithredu fel Clerc neu swyddog y Tribiwnlys Prisio mewn perthynas ag apêl, os yw'r apelydd yn briod neu'n bartner sifil i'r person hwnnw neu os yw'r person hwnnw'n cynnal yr apelydd yn ariannol, neu dan rwymedigaeth i wneud hynny.\n(4) Fel arall, nid anghymhwysir person rhag gweithredu mewn unrhyw swyddogaeth mewn perthynas ag apêl, am yr unig reswm bod y person hwnnw'n aelod o awdurdod sy'n cael refeniw yn uniongyrchol neu'n anuniongyrchol o daliadau mewn perthynas â'r dreth gyngor, ac y gallai arfer swyddogaethau'r person hwnnw effeithio ar y taliadau hynny.\nCynrychiolaeth yn y gwrandawiad\n36. Caiff unrhyw barti i apêl sydd i'w phenderfynu mewn gwrandawiad ymddangos yn bersonol (gyda chymorth, os yw'n dymuno hynny, gan unrhyw berson arall), neu ei gynrychioli gan gwnsler neu gyfreithiwr, neu gan unrhyw gynrychiolydd arall (ac eithrio person sy'n aelod o'r Tribiwnlys Prisio neu'r Cyngor Llywodraethu, neu sy'n gyflogai'r Tribiwnlys Prisio).\nTrefn y gwrandawiad – Panelau Apêl\n37.—(1) Yn ddarostyngedig i baragraff (2), gweithredir swyddogaeth y Tribiwnlys Prisio o wrando neu benderfynu apêl gan banel o dri aelod o'r Tribiwnlys Prisio (“Panel Apêl”), y bydd yn rhaid iddo gynnwys o leiaf un Cadeirydd; a Chadeirydd fydd yn llywyddu.\n(2) Pan fo pob parti sy'n ymddangos mewn apêl yn cytuno felly, ceir penderfynu'r apêl gan ddau aelod o'r Tribiwnlys Prisio, ac er gwaethaf absenoldeb Cadeirydd.\n(3) Rhaid cynnal y gwrandawiad yn gyhoeddus, oni fydd y Panel Apêl yn gorchymyn fel arall ar gais un o'r partïon, wedi i'r Panel gael ei fodloni y byddai gwrandawiad cyhoeddus yn cael effaith niweidiol ar fuddiannau'r parti hwnnw.\n(4) Os metha'r apelydd ag ymddangos yn y gwrandawiad, caiff y Panel Apêl wrthod yr apêl, ac os metha unrhyw barti arall ag ymddangos, caiff y Panel Apêl wrando a phenderfynu'r apêl yn absenoldeb y parti hwnnw.\n(5) Caiff y Panel Apêl wneud yn ofynnol bod unrhyw dyst yn rhoi tystiolaeth ar lw neu gadarnhad, a bydd pŵer gan y Panel Apêl, at y diben hwnnw, i weinyddu llw neu gadarnhad yn y ffurf briodol.\n(6) Caiff partïon yn y gwrandawiad eu clywed ym mha drefn bynnag a benderfynir gan y Panel Apêl, a chânt holi unrhyw dystion gerbron y Panel Apêl, a galw tystion.\n(7) Caniateir gohirio gwrandawiad am ba gyfnod bynnag o amser, i ba le bynnag ac ar ba delerau bynnag (os bydd telerau) a ystyrir yn briodol gan y Panel Apêl; a rhaid rhoi cyfnod rhesymol o rybudd i bob un o'r partïon, o amser a lleoliad y gwrandawiad gohiriedig.\n(8) Os ystyria hynny'n briodol, caiff Panel Apêl, ar ôl hysbysu'r partïon a'u gwahodd i fod yn bresennol, archwilio unrhyw annedd sy'n destun apêl.\n(9) Yn ddarostyngedig i unrhyw ddarpariaethau yn y Rhan hon—\n(a)rhaid i'r Panel Apêl gynnal y gwrandawiad yn y modd yr ystyria'n fwyaf priodol o ran egluro'r materion ger ei fron ac yn gyffredinol i ymdrin yn gyfiawn â'r achos;\n(b)rhaid i'r Panel Apêl, cyn belled ag yr ymddengys yn briodol iddo, geisio osgoi ffurfioldeb yn ei drafodion; ac\n(c)ni chaiff y Panel Apêl ei rwymo gan unrhyw ddeddfiad neu reol cyfraith sy'n ymwneud â derbynioldeb tystiolaeth gerbron llysoedd barn.\n38.—(1) Mae'r rheoliad hwn yn gymwys i wybodaeth a gyflenwir yn unol â rheoliadau o dan adran 13 o Ddeddf 1992 neu Atodlen 2 i'r Ddeddf honno.\n(2) Yn ddarostyngedig i ddarpariaethau canlynol y rheoliad hwn, bydd gwybodaeth y mae'r rheoliad hwn yn gymwys iddi yn dderbyniadwy mewn unrhyw achos perthnasol fel tystiolaeth o unrhyw ffaith a nodir ynddi; a rhaid cymryd yn ganiataol bod unrhyw ddogfen sy'n dynodi ei bod yn cynnwys gwybodaeth o'r fath, oni phrofir yn wahanol—\n(a)wedi ei chyflenwi gan y person y mae'n dynodi iddi gael ei chyflenwi ganddo; a\n(b)wedi ei chyflenwi gan y person hwnnw yn rhinwedd unrhyw swyddogaeth y dynodir iddi gael ei chyflenwi ganddo.\n(3) Ni chaiff awdurdod bilio ddefnyddio gwybodaeth y mae'r rheoliad hwn yn berthnasol iddi mewn unrhyw achosion perthnasol—\n(a)oni fydd cyfnod o rybudd o ddim llai na dwy wythnos wedi ei roi ymlaen llaw i bob parti arall yn yr achos, gan nodi'r wybodaeth y bwriedir ei defnyddio felly a'r annedd neu'r person y mae'r wybodaeth yn berthynol iddi neu iddo; ac\n(b)oni fydd unrhyw berson, nad yw wedi rhoi dim llai na 24 awr o rybudd o'i fwriad i wneud hynny, wedi ei ganiatáu gan yr awdurdod, ar unrhyw adeg resymol—\n(i)i archwilio'r dogfennau a chyfryngau eraill y delir y wybodaeth ynddynt neu arnynt; a\n(ii)i wneud copi o unrhyw ddogfen neu unrhyw ddarn o ddogfen sy'n cynnwys gwybodaeth o'r fath.\n(4) Os nad yw unrhyw wybodaeth y mae angen ei rhoi ar gael i'w harchwilio yn unol â'r rheoliad hwn yn cael ei chadw ar ffurf dogfen, bodlonir y ddyletswydd i sicrhau bod yr wybodaeth ar gael felly os sicrheir bod allbrint, ffotograff neu atgynhyrchiad arall o'r wybodaeth, a adalwyd o'r cyfrwng storio a ddefnyddir i gadw'r wybodaeth honno, ar gael i'w archwilio.\n(5) Yn y rheoliad hwn, ystyr “achos(ion) perthnasol” yw unrhyw achos(ion) ar, neu o ganlyniad i apêl, ac unrhyw achos(ion) ar neu o ganlyniad i atgyfeirio ar gyfer cymrodeddu o dan reoliad 45.\nTystiolaeth o restrau a dogfennau eraill\n39.—(1) Ceir profi cynnwys rhestr drwy ddangos copi ohoni, neu gopi o'r rhan berthnasol ohoni, sy'n dynodi bod y swyddog rhestru wedi ardystio ei fod yn gopi cywir.\n(2) Ceir profi cynnwys rhybudd i gwblhau drwy ddangos copi ohono sy'n dynodi bod y swyddog priodol o'r awdurdod bilio wedi ardystio ei fod yn gopi cywir.\n(3) Ym mharagraff (2) mae i'r ymadrodd “swyddog priodol” yr ystyr a roddir i “proper officer” yn Neddf Llywodraeth Leol 1972 (11).\nPenderfyniadau ar apelau\n40.—(1) Ceir penderfynu apêl gan fwyafrif o'r aelodau sy'n cymryd rhan; ac os yw'r apêl (yn unol â rheoliad 37(2)), i'w phenderfynu gan ddau aelod ac nad oes modd iddynt gytuno, rhaid i'r Clerc atgyfeirio'r apêl yn ôl, i'w phenderfynu gan Banel Apêl sy'n cynnwys tri aelod gwahanol.\n(2) Pan fo apêl i'w phenderfynu ar sail gwrandawiad, caiff y Panel Apêl naill ai ohirio'i benderfyniad neu ei roi ar lafar ar derfyn y gwrandawiad.\n(3) Yn ddarostyngedig i baragraff (4) cyn gynted ag y bo'n rhesymol ymarferol ar ôl gwneud penderfyniad, rhaid—\n(a)yn achos penderfyniad a roddwyd ar lafar, cadarnhau'r penderfyniad,\n(b)mewn unrhyw achos arall, cyfleu'r penderfyniad,\ndrwy roi hysbysiad ysgrifenedig i'r partïon; a rhaid anfon datganiad o'r rhesymau am y penderfyniad, gyda'r hysbysiad.\n(4) Nid oes dim ym mharagraff (3) sy'n gwneud yn ofynnol ailgyflwyno unrhyw ddogfen i barti, sydd eisoes wedi ei chyflwyno i'r person hwnnw yn unol â rheoliad 43.\n(5) Yn achos apêl yn erbyn rhybudd i gwblhau, rhaid i'r Clerc anfon hysbysiad o'r penderfyniad at y swyddog rhestru a benodwyd ar gyfer yr awdurdod bilio sy'n barti i'r apêl.\n(6) Yn y rheoliad hwn, ystyr “aelod” yw aelod o Banel Apêl.\n41.—(1) Ar neu ar ôl penderfynu apêl caiff y Panel Apêl, o ganlyniad i'r penderfyniad, wneud yn ofynnol drwy orchymyn bod—\n(a)amcangyfrif yn cael ei ddileu neu ei ddiwygio;\n(b)cosb yn cael ei dileu;\n(c)penderfyniad awdurdod bilio yn cael ei wrth-droi;\n(ch)cyfrifiad (yn hytrach nag amcangyfrif) o swm yn cael ei ddirymu a'r swm yn cael ei ailgyfrifo.\n(2) Caiff gorchymyn wneud yn ofynnol y rhoddir sylw i unrhyw fater sy'n atodol i bwnc y gorchymyn.\n42.—(1) Yn ddarostyngedig i baragraffau (2) a (3) bydd pŵer gan Banel Apêl a gyfansoddwyd fel y darperir ym mharagraff (4), ar ôl derbyn cais ysgrifenedig gan barti, i adolygu neu roi o'r neilltu drwy dystysgrif o dan lofnod yr aelod sy'n llywyddu—\n(a)unrhyw benderfyniad ar unrhyw un o'r seiliau a grybwyllir ym mharagraff (5), a\n(b)penderfyniad ar apêl yn erbyn rhybudd i gwblhau, ar y sail ychwanegol a grybwyllir ym mharagraff (6).\n(2) Nid yw paragraff (1) yn gymwys pan fo apêl yn erbyn y penderfyniad dan sylw wedi ei phenderfynu gan yr Uchel Lys.\n(3) Ceir gwrthod cais a wneir o dan baragraff (1) oni wneir ef o fewn y cyfnod o bedair wythnos sy'n dechrau ar y diwrnod pan roddir yr hysbysiad (pa un ai'n unol â rheoliad 40(3) neu reoliad 43(3)) o'r penderfyniad dan sylw.\n(4) Cyn belled ag y bo'n rhesymol ymarferol, bydd y Panel Apêl a benodir i adolygu'r penderfyniad yn cynnwys yr un aelodau ag a oedd ar y Panel Apêl a wnaeth y penderfyniad.\n(5) Y seiliau y cyfeirir atynt ym mharagraff (1)(a) yw—\n(a)bod y penderfyniad a wnaed yn anghywir oherwydd camgymeriad clerigol;\n(b)nad oedd parti wedi ymddangos, a gall y parti hwnnw ddangos achos rhesymol pam nad ymddangosodd;\n(c)yr effeithir ar y penderfyniad gan benderfyniad gan, neu benderfyniad ar apêl o'r Uchel Lys neu'r Uwch Dribiwnlys, mewn perthynas ag apêl ynglŷn â'r annedd neu, yn ôl fel y digwydd, y person, a oedd yn destun penderfyniad y Panel Apêl; ac\n(ch)bod buddiannau cyfiawnder rywfodd arall yn gwneud adolygiad o'r fath yn ofynnol.\n(6) Y sail a grybwyllir ym mharagraff (1)(b) yw bod tystiolaeth newydd, na ellid bod wedi canfod ei bodolaeth drwy ymchwilio'n rhesymol ddiwyd, na'i rhagweld, wedi dod ar gael er pan gwblhawyd yr achos y mae'r penderfyniad yn ymwneud ag ef.\n(7) Os yw Panel Apêl yn gosod penderfyniad o'r neilltu yn unol â'r rheoliad hwn, rhaid iddo ddirymu unrhyw orchymyn a wnaed o ganlyniad i'r penderfyniad hwnnw a rhaid iddo orchymyn ail wrandawiad neu ailbenderfyniad gerbron naill ai'r un Panel Apêl neu Banel Apêl gwahanol.\n(8) Rhaid i'r Clerc, cyn gynted ag y bo'n rhesymol ymarferol, hysbysu'r partïon i'r apêl mewn ysgrifen o'r canlynol—\n(a)penderfyniad na fydd y Panel Apêl yn ymgymryd ag adolygiad o dan baragraff (1);\n(b)penderfyniad y Panel apêl, wedi iddo gynnal adolygiad dan baragraff (1), na fydd yn rhoi o'r neilltu'r penderfyniad a oedd yn destun yr apêl;\n(c)dyroddi unrhyw dystysgrif o dan baragraff (1); ac\n(ch)dirymu unrhyw orchymyn o dan baragraff (7).\n(9) Mewn perthynas â phenderfyniad y gwneir cais ynglŷn ag ef o dan baragraff (1), os yw apêl i'r Uchel Lys yn parhau heb ei phenderfynu ar y diwrnod perthnasol, rhaid i'r Clerc hysbysu'r Uchel Lys cyn gynted ag y bo'n rhesymol ymarferol ar ôl y digwyddiad perthnasol.\n(10) Ym mharagraff (9)—\nystyr “y digwyddiad perthnasol” (“the relevant event”) mewn perthynas â diwrnod perthnasol, yw'r digwyddiad sy'n digwydd ar y diwrnod hwnnw; ac\nystyr “y diwrnod perthnasol” (“the relevant day”) yw'r diwrnod, yn ôl fel y digwydd—\npan wneir y cais o dan baragraff (1);\npan fo'r digwyddiad y cyfeirir ato yn unrhyw un o'r is-baragraffau (a) i (ch) o baragraff (8).\n(11) Yn y rheoliad hwn, ystyr “aelod” yw aelod o Banel Apêl.\nCofnodion o benderfyniadau, etc\n43.—(1) Dyletswydd y Clerc fydd gwneud trefniadau i gofnodi pob penderfyniad, pob gorchymyn a wneir o dan reoliad 41 ac effaith pob tystysgrif a dirymiad o dan reoliad 42.\n(2) Ceir cadw cofnodion ar unrhyw ffurf, dogfennol neu fel arall, a rhaid iddynt gynnwys y manylion a bennir yn Atodlen 3.\n(3) Rhaid anfon copi, ar ffurf dogfen, o'r nodyn perthnasol yn y cofnod at bob parti i'r apêl y mae'r nodyn yn berthnasol iddi, cyn gynted ag y bo'n rhesymol ymarferol.\n(4) Rhaid dal gafael ar bob cofnod am gyfnod o chwe blynedd, a fydd yn cychwyn ar y diwrnod y gwneir y nodyn olaf yn y cofnod.\n(5) Caiff unrhyw berson, ar adeg resymol a bennir gan neu ar ran y Tribiwnlys Prisio, ac yn ddi-dâl, archwilio'r cofnodion y mae'n ofynnol eu cadw o dan baragraff (1).\n(6) Os bydd person sydd â gofal o'r cofnod, heb esgus rhesymol, yn fwriadol yn rhwystro person rhag arfer yr hawl a roddir gan baragraff (5), bydd y person hwnnw'n agored, o'i gollfarnu'n ddiannod, i ddirwy na fydd yn uwch na lefel 1 ar y raddfa safonol.\n(7) Caiff yr aelod a oedd yn llywyddu yn y gwrandawiad neu pan benderfynwyd apêl, awdurdodi cywiro unrhyw gamgymeriad clerigol yn y cofnod, a rhaid anfon copi o'r cofnod cywiredig at y personau yr anfonwyd copi o'r cofnod gwreiddiol atynt.\n(8) Bydd dangos, mewn unrhyw achos mewn unrhyw lys barn, dogfen sy'n dynodi ei bod wedi ei hardystio gan y Prif Weithredwr neu gan Glerc Panel Apêl fel copi cywir o gofnod neu benderfyniad y Panel Apêl hwnnw, oni phrofir i'r gwrthwyneb, yn dystiolaeth ddigonol o'r ddogfen a'r ffeithiau a gofnodir ynddi.\n44.—(1) I'r Uchel Lys y cyfeirir apêl ar bwynt cyfreithiol sy'n codi o benderfyniad neu orchymyn a roddir neu a wneir ar apêl gan Banel Apêl, a chaiff unrhyw barti i'r apêl wneud hynny.\n(2) Yn ddarostyngedig i baragraff (3), ceir gwrthod apêl dan baragraff (1) oni wneir yr apêl o fewn pedair wythnos ar ôl y dyddiad y rhoddir hysbysiad o'r penderfyniad neu'r gorchymyn sy'n destun yr apêl.\n(3) Mewn perthynas â chais o dan baragraff (1) o reoliad 42 a wnaed o fewn pedair wythnos i'r dyddiad y rhoddwyd hysbysiad o'r penderfyniad sy'n destun yr apêl—\n(a)os rhoddir hysbysiad fel y crybwyllir ym mharagraff (8)(a) o'r rheoliad hwnnw, neu\n(b)os rhoddir hysbysiad fel y crybwyllir ym mharagraff (8)(b) o'r rheoliad hwnnw,\nceir gwrthod yr apêl oni wneir hi o fewn pedair wythnos ar ôl cyflwyno'r hysbysiad dan y paragraff (8)(a) neu (b) hwnnw.\n(4) Caiff yr Uchel Lys gadarnhau, amrywio, gosod o'r neilltu, dirymu neu anfon yn ôl penderfyniad neu orchymyn a wnaed gan Banel Apêl, a chaiff wneud unrhyw orchymyn y gallai'r Panel Apêl fod wedi ei wneud.\n(5) Rhaid i awdurdodau bilio weithredu'n unol ag unrhyw orchymyn a wneir gan yr Uchel Lys; a bydd paragraff 10A o Atodlen 11 i Ddeddf 1988 yn cael effaith sy'n ddarostyngedig i'r gofyniad hwn.\n45.—(1) Ar unrhyw adeg cyn dechrau gwrandawiad neu ystyriaeth o sylwadau ysgrifenedig gan Banel Apêl, os cytunir felly mewn ysgrifen rhwng y personau a fyddai'n bartïon i'r apêl, pe deuai'r anghydfod yn destun apêl i'r Tribiwnlys Prisio, bydd y mater yn cael ei atgyfeirio ar gyfer cymrodeddu.\n(2) Mewn unrhyw gymrodeddu yn unol â'r rheoliad hwn, caiff y dyfarniad gynnwys unrhyw orchymyn y gallai Panel Apêl fod wedi ei wneud mewn perthynas â'r mater, a bydd paragraff 10A o Atodiad 11 i Ddeddf 1988 yn gymwys i orchymyn o'r fath, fel y mae'n gymwys i orchmynion a gofnodir yn unol â'r Rhan hon.\n46.—(1) Heb leihau effaith adran 233 o Ddeddf Llywodraeth Leol 1972, ceir cyflwyno unrhyw hysbysiad sydd i'w gyflwyno gan y Clerc neu'r swyddog rhestru o dan y Rhan hon—\n(a)drwy ei ddanfon—\n(i)at y person y mae'r hysbysiad i'w gyflwyno iddo; neu\n(ii)at unrhyw berson arall a awdurdodwyd ganddo i weithredu fel ei asiant at y diben hwnnw;\n(b)drwy ei adael yn un o'r mannau canlynol, neu ei anfon yno drwy'r post—\n(i)man busnes arferol y person hwnnw, neu ei fan busnes olaf sy'n hysbys, neu\n(ii)yn achos cwmni, ei swyddfa gofrestredig, neu\n(iii)man busnes arferol, neu'r olaf sy'n hysbys, neu swyddfa gofrestredig unrhyw berson arall a awdurdodwyd fel y crybwyllir yn is-baragraff (a)(ii);\n(c)drwy ei ddanfon at ryw berson yn y fangre y mae'r hysbysiad yn ymwneud â hi, neu, os nad oes neb y gellir ei ddanfon ato felly yn bresennol yn y fangre, ei osod ynghlwm wrth ryw ran amlwg o'r fangre;\n(ch)heb leihau effaith darpariaethau blaenorol y rheoliad hwn, os yw'r fangre y mae'r hysbysiad yn ymwneud â hi yn fan busnes y person y mae'r hysbysiad i'w gyflwyno iddo, drwy adael yr hysbysiad yn y man busnes hwnnw, neu ei anfon yno drwy'r post, wedi ei gyfeirio at y person hwnnw; neu\n(d)drwy gyfathrebiad electronig yn unol â pharagraff (3) ond yn ddarostyngedig i'r hyn a grybwyllir yn y paragraff hwnnw.\n(2) Rhaid i unrhyw hysbysiad sydd i'w gyflwyno i'r Tribiwnlys Prisio, y Clerc, y swyddog prisio neu'r swyddog rhestru o dan y Rheoliadau hyn—\n(a)gael ei anfon drwy'r post rhagdaledig neu ei ddanfon â llaw i'r cyfeiriad a bennwyd ar gyfer yr achos;\n(b)ei anfon drwy ffacs i'r rhif a bennwyd ar gyfer yr achos; neu\n(c)ei anfon neu ei ddanfon drwy ba bynnag ddull arall ac i ba bynnag gyfeiriad a gytunir rhwng y Clerc, y swyddog prisio neu'r swyddog rhestru (yn ôl fel y digwydd) a'r person sydd i gyflwyno'r hysbysiad.\n(3) Yn ddarostyngedig i baragraff (4), os yw parti yn darparu rhif ffacs, cyfeiriad e-bost neu fanylion eraill ar gyfer trosglwyddo dogfennau iddo yn electronig, rhaid i'r parti hwnnw dderbyn cyflwyno hysbysiadau iddo, a danfon dogfennau ato, drwy'r dull hwnnw.\n(4) Os yw parti yn hysbysu'r Clerc a phob parti arall na ddylid defnyddio dull penodol o gyfathrebu (ac eithrio drwy'r post neu ddanfon â llaw) ar gyfer cyflwyno hysbysiadau neu ddarparu dogfennau i'r parti hwnnw, rhaid peidio â defnyddio'r dull hwnnw o gyfathrebu.\n(5) Os yw'r Clerc neu barti yn anfon hysbysiad at barti neu at y Clerc drwy e-bost neu unrhyw ddull electronig arall, caiff y derbynnydd ofyn i'r anfonwr ddarparu copi caled o'r hysbysiad hwnnw i'r derbynnydd.\n(6) Rhaid gwneud cais o dan baragraff (5) cyn gynted ag y bo'n rhesymol ymarferol wedi i'r derbynnydd gael yr hysbysiad neu'r ddogfen yn electronig.\n(7) Ar ôl gwneud ymholiadau rhesymol, os na ellir dod o hyd i enw unrhyw drethdalwr y mae'n ofynnol, neu yr awdurdodwyd, cyflwyno hysbysiad iddo, ceir cyflwyno'r hysbysiad drwy ei gyfeirio at “Dalwr Treth Gyngor” yr annedd dan sylw (gan enwi'r annedd) heb roi enw na disgrifiad pellach.\n(8) At ddibenion unrhyw achos cyfreithiol, rhaid trin hysbysiad a roddir drwy gyfathrebiad electronig, oni phrofir i'r gwrthwyneb, fel pe bai wedi ei gyflwyno ar yr ail ddiwrnod busnes ar ôl ei anfon.\n(9) Rhaid i berson sydd wedi rhoi cyfeiriad at y diben o gyfathrebu yn electronig, drwy gyflwyno hysbysiad ysgrifenedig i'r Clerc ac i'r partïon eraill, hysbysu'r Clerc a'r partïon eraill o unrhyw newid yn y cyfeiriad hwnnw; a bydd y newid yn cael effaith ar y trydydd diwrnod busnes ar ôl y dyddiad y bydd y Clerc a'r partïon eraill yn cael yr hysbysiad, yn ôl fel y digwydd.\n(10) Caiff y Clerc a phob un o'r partïon gymryd yn ganiataol mai'r cyfeiriad a ddarperir gan barti neu ei gynrychiolydd yw'r cyfeiriad y dylid anfon neu ddanfon dogfennau iddo, ac y bydd yn parhau felly hyd nes ceir hysbysiad ysgrifenedig i'r gwrthwyneb.\n(11) Yn y rheoliad hwn —\n(a)mae i “cyfathrebiad electronig” yr ystyr a roddir i “electronic communication” yn adran 15(1) o Ddeddf Cyfathrebiadau Electronig 2000(12);\n(b)mae unrhyw gyfeiriad at hysbysiad yn cynnwys cyfeiriad at unrhyw ddogfen arall y mae'n ofynnol, neu yr awdurdodir, ei chyflwyno; ac\n(c)mae unrhyw gyfeiriad at ofyniad neu awdurdodiad o'r fath yn gyfeiriad at ofyniad neu awdurdodiad o dan y Rheoliadau hyn.\nRHAN 6Dirymiadau a Diwygiadau\nDiwygio Rheoliadau'r Dreth Gyngor (Newid Rhestri ac Apelau) 1993\n47.—(1) Diwygir Rheoliadau'r Dreth Gyngor (Newid Rhestri ac Apelau) 1993(13) yn unol â'r rheoliad hwn.\n(2) Yn rheoliad 3 (dehongli Rhan 2), yn lle'r diffiniad o “relevant valuation tribunal” rhodder—\n(3) Yn rheoliad 16 (dehongli Rhan 3)—\n(a)yn lle'r diffiniad o “clerk” rhodder—\n(b)yn lle'r diffiniad o “tribunal” rhodder—\n““tribunal” means the members of the Valuation Tribunal for Wales convened in accordance with this Part for the purpose of disposing of an appeal”; ac\n(c)yn lle'r diffiniad o “the relevant valuation tribunal” rhodder—\n(4) Yn lle rheoliad 17 (awdurdodaeth: eithriad) rhodder—\n(5) Yn rheoliad 18(1) (trefniadau ar gyfer apelau), yn lle “the president of a valuation tribunal” rhodder “the President of the Valuation Tribunal for Wales”.\n(6) Yn rheoliad 21 (adolygiad cyn gwrandawiad), yn lle “a chairman appointed under regulation 8 of the Valuation and Community Charge Tribunals Regulations 1989.” rhodder “a Chairperson appointed under the Valuation Tribunal for Wales Regulations 2010”.\n(7) Yn rheoliad 24 (cynrychiolaeth yn y gwrandawiad), yn lle “the valuation tribunal” rhodder “the Valuation Tribunal for Wales ”.\n(8) Yn rheoliad 25(1) (cynnal y gwrandawiad), yn lle “a valuation tribunal's” rhodder “the Valuation Tribunal for Wales' ”.\nDirymu Rheoliadau Tribiwnlysoedd Prisio (Cymru) 2005\n48. Dirymir Rheoliadau Tribiwnlysoedd Prisio (Cymru) 2005(14).\nDiwygio Rheoliadau Ardrethu Annomestig (Newid Rhestri ac Apelau) (Cymru) 2005\n49.—(1) Diwygir Rheoliadau Ardrethu Annomestig (Newid Rhestri ac Apelau) (Cymru) 2005(15) yn unol â'r rheoliad hwn.\n(2) Yn rheoliad 2(1) (dehongli: cyffredinol)—\n(b)yn lle'r diffiniad o “the relevant valuation tribunal” rhodder—\n(c)yn lle'r diffiniad o “valuation tribunal” rhodder—\n(3) Yn lle rheoliad 22 (awdurdodaeth: eithriadau) rhodder—\n(4) Yn rheoliad 23(1) (trefniadau ar gyfer apelau), yn lle “the president of the valuation tribunal” rhodder “the President of the Valuation Tribunal for Wales”.\n(5) Yn rheoliad 29 (sylwadau yn y gwrandawiad), yn lle “the valuation tribunal” rhodder “the Valuation Tribunal for Wales”.\n(6) Yn rheoliad 30(1) (cynnal y gwrandawiad), yn lle “a valuation tribunal's” rhodder “the Valuation Tribunal for Wales'”.\nDiwygio Rheoliadau Cynllun Pensiwn Llywodraeth Leol (Gweinyddu) 2008\n50. Yn Rheoliadau Cynllun Pensiwn Llywodraeth Leol (Gweinyddu) 2008(16), ym mharagraff 23 o Atodlen 2 (cyflogwyr y cynllun), yn lle “the Valuation Tribunal Service for Wales established under regulation 5 of the Valuation Tribunals (Wales) Regulations 2005” rhodder “the Valuation Tribunal for Wales established under regulation 4 of the Valuation Tribunal for Wales Regulations 2010”.\nATODLEN 1Penodi Aelodau\nNifer o aelodau sydd i'w penodi gan bob cyngor\nNifer mwyaf o aelodau sy'n aelodau o'r cyngor\nDinas a sir Casnewydd, siroedd Mynwy a Phowys, a bwrdeistref i sirol Blaenau Gwent, Caerffili a Thor-faen Dwyrain Cymru Cyngor Bwrdeistref Sirol Blaenau Gwent 6 2\nCyngor Bwrdeistref Sirol Caerffili 10 3\nCyngor Sir Fynwy 6 2\nCyngor Dinas Casnewydd 8 3\nCyngor Sir Powys 12 4\nCyngor Bwrdeistref Sirol Tor-faen 6 2\nSiroedd Ynys Môn, Gwynedd, Dinbych a Fflint a bwrdeistrefi sirol Conwy a Wrecsam Gogledd Cymru Cyngor Bwrdeistref Sirol Conwy 8 3\nCyngor Sir Ynys Môn 6 2\nCyngor Gwynedd 8 3\nCyngor Sir Ddinbych 8 3\nCyngor Sir y Fflint 8 3\nCyngor Bwrdeistref Sirol Wrecsam 8 3\nDinas a sir Caerdydd a bwrdeistrefi sirol Pen-y-bont ar Ogwr, Merthyr Tudful, Rhondda Cynon Taf a Bro Morgannwg De Cymru Cyngor Bwrdeistref Sirol Pen-y-bont ar Ogwr 8 3\nCyngor Sir Dinas a Sir Caerdydd 14 5\nCyngor Bwrdeistref Sirol Merthyr Tudful 6 2\nCyngor Bwrdeistref Sirol Rhondda Cynon Taf 12 4\nCyngor Bwrdeistref Sirol Bro Morgannwg 8 3\nDinas a sir Abertawe, siroedd Ceredigion, Caerfyrddin a Phenfro, a bwrdeistref sirol Castell-nedd Port Talbot Gorllewin Cymru Cyngor Sir Ceredigion 6 2\nCyngor Sir Caerfyrddin 10 3\nCyngor Bwrdeistref Sirol Castell-nedd Port Talbot 8 3\nCyngor Sir Penfro 8 3\nCyngor Dinas a Sir Abertawe 12 4\nRheoliadau 11, 12 a 13\nATODLEN 2Gweithdrefn ethol\nRhan 1 –Cyffredinol\n1. Rhaid i'r aelodau cymwys wneud penodiad o fewn tri mis wedi i swydd fynd yn wag.\n2. Rhaid i'r person neu'r personau a benodir fod yn aelod neu aelodau o'r Tribiwnlys Prisio (ond yn ddarostyngedig i baragraff 12(a)) a rhaid penderfynu arno neu arnynt drwy etholiad.\n3. Rhaid i'r Cyngor Llywodraethu sicrhau y gwneir y trefniadau ar gyfer y pleidleisio sy'n ofynnol o dan y Rheoliadau hyn.\n4. Rhaid i'r trefniadau wneud darpariaeth fel a ddisgrifir ym mharagraffau 5 i 22.\n5. Rhaid i'r Cyngor Llywodraethu bennu dyddiad ar gyfer etholiad (“diwrnod yr etholiad”).\n6. Rhaid i'r prif weithredwr drefnu ar gyfer cyhoeddi hysbysiad rhagarweiniol o etholiad, a hysbysu pob aelod ohono, o leiaf 56 diwrnod cyn diwrnod yr etholiad.\n7. Rhaid cyflwyno enwebiadau i'r prif weithredwr, a rhaid iddo'u cael ar ddiwrnod a bennir gan y Cyngor Llywodraethu na fydd yn ddiweddarach na 35 diwrnod cyn diwrnod yr etholiad.\n8. Yn ddarostyngedig i baragraff 9(a), os na fydd nifer yr ymgeiswyr yn fwy na nifer y swyddi gwag, rhaid penodi'r ymgeisydd neu ymgeiswyr.\n9.—(a) Mewn achos pan etholir cynrychiolydd rhanbarthol yn ogystal â dirprwy gynrychiolydd rhanbarthol, os oes dau neu ragor o ymgeiswyr, rhaid cynnal etholiad gan ddefnyddio papurau pleidleisio (“pôl”).\n(b)Yn achos etholiadau eraill, os yw nifer y personau a enwebir ar gyfer swydd yn fwy na nifer y swyddi gwag, rhaid cynnal pôl.\n10. Mewn achos pan etholir y Llywydd—\n(a)bydd gan bob aelod cymwys un bleidlais; a\n(b)penderfynir ar y person a benodir drwy ei ethol drwy fwyafrif syml o'r pleidleisiau a fwrir.\n11. Mewn achos pan etholir cadeiryddion—\n(a)bydd gan bob aelod cymwys y nifer o bleidleisiau sy'n hafal i'r nifer priodol, ac ni chaiff fwrw mwy nag un bleidlais dros ymgeisydd unigol; a\n(b)yr aelodau a etholir fydd y nifer priodol o aelodau sydd â'r niferoedd uchaf o'r pleidleisiau a fwriwyd.\n12. Mewn achos pan etholir cynrychiolwyr rhanbarthol—\n(a)rhaid i'r person sydd i'w benodi fod—\n(i)yn aelod o'r Tribiwnlys Prisio, a benodwyd gan y Llywydd a gan gyngor o fewn y rhanbarth lle'r aeth swydd cynrychiolydd rhanbarthol yn wag; a\n(b)bydd gan bob aelod cymwys un bleidlais; ac\n(c)os oes swyddi'n wag ar gyfer cynrychiolydd rhanbarthol yn ogystal â dirprwy gynrychiolydd rhanbarthol, yr aelod a etholir yn gynrychiolydd rhanbarthol fydd yr aelod sydd â'r nifer uchaf o'r pleidleisiau a fwriwyd, a'r aelod a etholir yn ddirprwy gynrychiolydd rhanbarthol fydd yr aelod sydd â'r nifer ail uchaf o'r pleidleisiau a fwriwyd.\n13. Os ceir canlyniad cyfartal mewn unrhyw etholiad, rhaid penderfynu ar y person neu'r personau a etholir o blith yr ymgeiswyr sydd â'r niferoedd cyfartal o bleidleisiau drwy fwrw coelbren.\n14. Rhaid i'r prif weithredwr anfon hysbysiad o bôl at bob aelod cymwys, i gyrraedd o leiaf 21 diwrnod cyn diwrnod yr etholiad.\n15. Rhaid i'r hysbysiad o bôl—\n(a)ddatgan diben y pôl, a'r dyddiad olaf ar gyfer derbyn papurau pleidleisio;\n(b)cael ei anfon ynghyd â phapur pleidleisio sy'n datgan nifer yr ymgeiswyr sydd i'w hethol ac yn cynnwys rhestr o'r ymgeiswyr cymwys;\n(c)cael ei anfon ynghyd ag unrhyw ddatganiad, na chaiff fod yn fwy na 500 gair, a gyflenwir gan ymgeisydd ar gyfer ei ddosbarthu gyda'r hysbysiad o bôl.\n16. Rhaid cyflwyno'r hysbysiad sy'n ofynnol o dan baragraff 15 i bob person sy'n aelod cymwys ar y dyddiad yr anfonir yr hysbysiad.\n17. Rhaid i'r prif weithredwr anfon papur pleidleisio dyblyg at unrhyw aelod cymwys sy'n gwneud cais mewn ysgrifen, os yw'n ymddangos i'r prif weithredwr nad yw'r aelod wedi cael y papur gwreiddiol, neu fod y papur wedi ei ddifetha, wedi mynd ar goll neu wedi ei ddinistrio.\n18. Rhaid i aelod cymwys lenwi'r papur pleidleisio ei hunan, drwy roi croes ar ochr dde'r papur gyferbyn ag enw'r ymgeisydd y dymuna bleidleisio iddo, nodi ei gyfeiriad yn y blwch priodol (os na ddangosir ef eisoes) a llofnodi'r papur pleidleisio yn bersonol.\n19. Rhaid i'r prif weithredwr wrthod unrhyw bapur pleidleisio sydd heb ei lofnodi, neu wedi ei lenwi'n amhriodol neu sydd â'i fwriad yn amwys.\n20. Ar ddiwrnod yr etholiad rhaid i'r prif weithredwr gyfrif y papurau pleidleisio ar gyfer pob ymgeisydd.\n21. Rhaid i'r prif weithredwr gyhoeddi adroddiad ar y pôl, a fydd yn cynnwys—\n(a)cyfanswm nifer y papurau pleidleisio a ddychwelwyd;\n(b)nifer y papurau pleidleisio a wrthodwyd a'r seiliau dros wneud hynny;\n(c)cyfanswm nifer y pleidleisiau a fwriwyd dros bob ymgeisydd; ac\n(ch)enw'r ymgeisydd neu enwau'r ymgeiswyr a etholwyd.\n22.—(1) Os yw ymgeisydd yn tynnu ei enwebiad yn ôl, neu os hysbysir y prif weithredwr o farwolaeth ymgeisydd, ar ôl y diwrnod olaf ar gyfer cael enwebiadau ond cyn dosbarthu papurau pleidleisio, rhaid dilyn y weithdrefn ganlynol—\n(i)os oes dau neu ragor o ymgeiswyr yn weddill, rhaid i'r etholiad fynd ymlaen, ym mhob modd, fel pe na bai'r ymgeisydd wedi ei enwebu;\n(ii)os un ymgeisydd yn unig sy'n weddill rhaid datgan bod yr ymgeisydd hwnnw wedi ei ethol.\n(2) Os yw ymgeisydd yn tynnu ei enwebiad yn ôl, neu os hysbysir y prif weithredwr o farwolaeth ymgeisydd, ar ôl dosbarthu papurau pleidleisio ond cyn dyddiad yr etholiad, rhaid dilyn y weithdrefn ganlynol—\n(i)os oes dau neu ragor o ymgeiswyr yn weddill, rhaid i'r etholiad fynd ymlaen;\n(ii)os un ymgeisydd yn unig sy'n weddill, rhaid anwybyddu'r papurau pleidleisio a datgan bod yr ymgeisydd hwnnw wedi ei ethol.\n(3) Yn ddarostyngedig i is-baragraff (4), pan fo dau neu ragor o ymgeiswyr i gael eu hethol mewn unrhyw etholiad, rhaid dilyn gweithdrefnau gydag addasiadau angenrheidiol a fydd yn cyrraedd y canlyniad cyfatebol.\n(4) Pan fo'r amgylchiadau a nodir yn is-baragraff (1) neu (2) yn digwydd yn achos etholiad ar gyfer cynrychiolydd rhanbarthol yn ogystal â dirprwy gynrychiolydd rhanbarthol—\n(a)os oes dau neu ragor o ymgeiswyr yn weddill, rhaid i'r etholiad fynd ymlaen, ym mhob modd, fel pe na bai'r ymgeisydd (y tynnwyd ei enwebiad yn ôl neu'r hysbyswyd y prif weithredwr o'i farwolaeth) erioed wedi ei enwebu;\n(b)os un ymgeisydd yn unig sy'n weddill, rhaid datgan bod yr ymgeisydd hwnnw wedi ei ethol yn gynrychiolydd rhanbarthol.\n23. Nid effeithir ar ddilysrwydd unrhyw etholiad oherwydd unrhyw swydd wag ymhlith aelodau'r Tribiwnlys Prisio.\n24.—(1) Caiff y Cyngor Llywodraethu awdurdodi pleidleisio electronig mewn unrhyw bôl. Caiff unrhyw aelod sy'n gymwys i bleidleisio mewn pôl o'r fath wneud hynny drwy bleidleisio yn electronig os yw'n dymuno.\n(2) Rhaid i'r pleidleisio electronig gael ei weinyddu gan y prif weithredwr, er mwyn sicrhau bod y gweithdrefnau pleidleisio electronig yn diogelu cyfrinachedd y pleidleisiau unigol yn y pôl, a sicrhau mai'r aelodau sy'n gymwys i bleidleisio yn y pôl, yn unig, a all bleidleisio o dan y gweithdrefnau hynny.\n(3) Rhaid i bob pleidlais a fwrir yn electronig gael ei throsglwyddo i'r prif weithredwr erbyn, fan bellaf, y dyddiad olaf pan fo rhaid i bapurau pleidleisio yn y pôl gyrraedd y prif weithredwr.\n(4) Rhaid i aelod sydd wedi dychwelyd papur pleidleisio mewn unrhyw bôl beidio â phleidleisio yn electronig yn y pôl hwnnw, ac ni chaiff aelod sydd wedi pleidleisio yn electronig mewn pôl ddychwelyd papur pleidleisio yn y pôl hwnnw.\n25.—(1) Yn yr Atodlen hon, mae i'r termau canlynol yr ystyron a nodir.\n(2) Mae i “nifer priodol” yr un ystyr ag yn rheoliad 12 neu 13, yn ôl fel y digwydd.\n(3) Ystyr “aelod cymwys” yw—\n(a)mewn achos pan etholir y Llywydd, aelod o'r Tribiwnlys Prisio sy'n aelod ar y dyddiad yr anfonir yr hysbysiad o bôl;\n(b)mewn achos pan etholir Cadeiryddion, aelod o'r Tribiwnlys Prisio sy'n aelod ar y dyddiad yr anfonir yr hysbysiad o bôl;\n(c)mewn achos pan etholir cynrychiolwyr rhanbarthol, aelod o'r Tribiwnlys Prisio sy'n aelod ar y dyddiad yr anfonir yr hysbysiad o bôl, ac a benodwyd gan y Llywydd a chyngor o fewn y rhanbarth lle'r aeth y swydd yn wag ar gyfer cynrychiolydd rhanbarthol.\n(4) Mewn perthynas ag is-baragraffau (3)(a) a (b), mae “aelod o'r Tribiwnlys Prisio” yn cynnwys aelod—\n(a)a benodwyd gan Gynulliad Cenedlaethol Cymru neu gan Weinidogion Cymru o dan Reoliadau 2005,\n(b)y parhaodd ei benodiad o dan reoliad 21(3), ac\n(c)sy'n aelod ar y dyddiad yr anfonir yr hysbysiad o bôl.\n(5) Mewn perthynas ag is-baragraff (3)(c), mae “aelod o'r Tribiwnlys Prisio” yn cynnwys aelod—\n(a)a benodwyd gan Gynulliad Cenedlaethol Cymru neu gan Weinidogion Cymru o dan Reoliadau 2005, ar gyfer hen Dribiwnlys yr oedd ei ardal yn cyfateb i ardal rhanbarth a bennir yn Atodlen 1 ac yr aeth y swydd yn wag ynddo,\nRhan 2 –Pontio\n26. At ddibenion cymhwyso Rhan 1 o'r Atodlen hon i etholiadau'r Llywydd cyntaf a'r cynrychiolwyr rhanbarthol cyntaf—\n(a)dyddiad yr etholiad yn y ddau achos yw 22 Mehefin 2010;\n(b)rhaid rhoi'r hysbysiad rhagarweiniol, sydd i'w roi o dan baragraff 6 o'r Atodlen hon, erbyn 8 Ebrill 2010 fan bellaf;\n(c)rhaid cael yr enwebiadau ddim hwyrach na 21 diwrnod ar ôl rhoi'r hysbysiad rhagarweiniol;\n(ch)rhaid anfon yr hysbysiad o bôl, sydd i'w roi o dan baragraff 14 o'r Atodlen hon, i gyrraedd ddim hwyrach na 28 Mai 2010;\n(d)y dyddiad y mae'n rhaid ei bennu yn yr hysbysiad o bôl ar gyfer dychwelyd papurau pleidleisio yw 18 Mehefin 2010;\n(dd)awdurdodir prif weithredwr yr hen Wasanaeth i gyflawni swyddogaethau a chyfrifoldebau'r prif weithredwr fel y'u pennir yn Rhan 1 o'r Atodlen hon.\nATODLEN 3CYNNWYS Y COFNODION A WNEIR O DAN RAN 5\nEnw a chyfeiriad yr apelydd\nDyddiad yr apêl\nY mater yr apelir yn ei erbyn\nEnw'r awdurdod bilio yr apelir yn erbyn ei benderfyniad\nDyddiad y gwrandawiad neu'r penderfyniad\nEnwau'r partïon a ymddangosodd, os oedd rhai\nPenderfyniad y Panel Apêl a dyddiad y penderfyniad\nY rhesymau am y penderfyniad\nUnrhyw orchymyn a wnaed o ganlyniad i'r penderfyniad\nDyddiad unrhyw orchymyn o'r fath\nUnrhyw dystysgrif sy'n gosod y penderfyniad o'r neilltu\nUnrhyw ddirymiad o dan reoliad 42(7) .\nMae'r Rheoliadau hyn yn creu un tribiwnlys prisio ar gyfer Cymru (“y TPC”), a fydd yn cymryd lle'r pedwar tribiwnlys (“yr hen Dribiwnlysoedd”) a'r gwasanaeth tribiwnlys prisio Cymru blaenorol.\nGwnaed y Rheoliadau hyn o dan adrannau 140(4) a 143(1) a (2) o Ddeddf Cyllid Llywodraeth Leol 1988 a pharagraffau 1, 4 i 8, 11, 12 a 14 i 16 o Atodlen 11 i'r Ddeddf honno ac adran 24 o Ddeddf Cyllid Llywodraeth Leol 1992. Daw Rhannau 1 i 4 o'r Rheoliadau hyn i rym ar 1 Ebrill 2010 a Rhannau 5 a 6 i rym ar 1 Gorffennaf 2010.\nBydd y TPC yn ymdrin ag apelau a wneir o dan y darpariaethau statudol fel y'u diffinnir yn rheoliad 3.\nBydd y TPC yn cychwyn ymdrin ag apelau o'r fath ar 1 Gorffennaf 2010. Bydd pob apêl, hyd at a chan gynnwys 30 Mehefin 2010, yn cael ei throsglwyddo i'r TPC.\nMae'r Rheoliadau hyn yn dirymu Rheoliadau Tribiwnlysoedd Prisio (Cymru) 2005 (“Rheoliadau 2005”).\nMae Rhan 2 o'r Rheoliadau hyn yn darparu ar gyfer sefydlu Tribiwnlys Prisio Cymru, a'i Gyngor Llywodraethu, a phenodi aelodau, llywydd y TPC, cynrychiolwyr rhanbarthol a chadeiryddion.\nMae rheoliad 4 yn sefydlu'r TPC ar 1 Ebrill 2010.\nMae rheoliad 5 yn sefydlu'r Cyngor Llywodraethu ar 1 Gorffennaf 2010.\nMae rheoliadau 6 i 8 yn darparu ynglŷn ag aelodaeth a swyddogaethau'r Cyngor Llywodraethu.\nMae rheoliadau 9 a 10 ac Atodlen 1 yn gwneud darpariaeth o ran nifer aelodau'r TPC, y niferoedd sydd i'w penodi gan bob cyngor penodi a'r Llywydd, y modd y'u penodir a pharhad eu haelodaeth.\nMae rheoliadau 11 a 12 yn ymwneud â phenodi Llywydd a Chadeiryddion y TPC.\nMae rheoliad 13 yn ymwneud â phenodi pedwar cynrychiolydd rhanbarthol (a fydd yn aelodau o'r Cyngor Llywodraethu) a'u dirprwyon.\nMae rheoliad 14 yn darparu ar gyfer amgylchiadau pan anghymhwysir person o fod yn aelod.\nMae Rhan 3 o'r Rheoliadau hyn yn ymdrin â staff, lwfansau i aelodau, gweinyddu, llety a chyfarpar.\nMae rheoliadau 15 ac 16 yn darparu ar gyfer penodi Prif Weithredwr (a fydd hefyd yn glerc y TPC) a phenodi cyflogeion eraill. Prif weithredwr y gwasanaeth tribiwnlys prisio Cymru blaenorol fydd Prif Weithredwr cyntaf y TPC. Mae rheoliad 15 yn ymdrin hefyd â dirprwyo swyddogaethau'r Prif Weithredwr.\nMae rheoliad 17 yn darparu ar gyfer lwfansau, a fydd yn daladwy i aelodau'r TPC fel a bennir gan Weinidogion Cymru.\nMae rheoliadau 18 i 20 yn ymwneud â gweinyddiaeth, llety a chyfarpar y TPC.\nMae Rhan 4 yn cynnwys darpariaethau trosiannol.\nMae rheoliad 21 yn darparu ar gyfer trosglwyddo aelodau'r hen dribiwnlysoedd i'r TPC.\nMae rheoliad 22 yn darparu mai cadeiryddion yr hen dribiwnlysoedd fydd cadeiryddion y TPC.\nMae rheoliad 23 yn darparu ar gyfer trosglwyddo staff y gwasanaeth tribiwnlys prisio Cymru blaenorol i'r TPC.\nMae rheoliad 24 yn ymdrin â throsglwyddo eiddo, hawliau a rhwymedigaethau'r gwasanaeth tribiwnlys prisio Cymru blaenorol i'r TPC\nMae rheoliadau 25 a 26 yn gwneud darpariaeth mewn perthynas ag apelau a drosglwyddir, ac â dirwyn i ben yr hen Dribiwnlysoedd a'r gwasanaeth tribiwnlys prisio Cymru blaenorol.\nMae Rhan 5 yn gwneud darpariaeth mewn perthynas â'r weithdrefn ar gyfer apelau ynglŷn â'r dreth gyngor, drwy ailddeddfu, i raddau helaeth, y darpariaethau yn Rheoliadau 2005.\nMae Rhan 6 yn ymdrin â dirymiadau a diwygiadau canlyniadol i'r Rheoliadau hyn.\n1988 p.41. Trosglwyddwyd swyddogaethau'r Ysgrifennydd Gwladol o dan adrannau 140(4) a 143(1) a (2) o Ddeddf Cyllid Llywodraeth Leol 1988 a pharagraffau 1, 4 i 8, 11, 12, 14 i 16 o Atodlen 11 i'r Ddeddf honno, ac adran 24 o Ddeddf Cyllid Llywodraeth Leol 1992 i'r graddau y maent yn arferadwy o ran Cymru, i Gynulliad Cenedlaethol Cymru gan Orchymyn Cynulliad Cenedlaethol Cymru (Trosglwyddo Swyddogaethau) 1999 (O.S. 1999/672). Yn rhinwedd paragraff 30 o Atodlen11 i Ddeddf Llywodraeth Cymru 2006 breiniwyd y swyddogaethau hynny bellach yng Ngweinidogion Cymru. Diwygiwyd Atodlen 11 i Ddeddf 1988 gan Atodlen 15 i Ddeddf Llywodraeth Leol a Chynnwys y Cyhoedd mewn Iechyd 2007 er mwyn gwneud darpariaeth ar gyfer Tribiwnlys Prisio Lloegr 2007 a gwneud diwygiadau canlyniadol yn y darpariaethau a oedd yn weddill yn Atodlen 11, i'r graddau yr oeddent yn ymwneud â Chymru.\n1992 p.14 (gweler y troednodyn uchod ynglŷn â throsglwyddo swyddogaethau).\nGweler O.S. 1993/290.\nGweler O.S. 2005/758 (Cy.63).\nMewnosodwyd Atodlen 4A gan Ddeddf Llywodraeth Leol a Thai 1989 (p.42), adran 139 ac Atodlen 5, paragraffau 36 a 79(3).\nMewnosodwyd paragraff 5C gan Ddeddf Llywodraeth Leol 2003 (p.26), adran 72(1) a (4); a mewnosodwyd is-baragraff 5C(7) gan Ddeddf Llywodraeth Leol a Chynnwys y Cyhoedd mewn Iechyd 2007 (p.28), adran 220(1) ac Atodlen 16, paragraffau 2 a 5.\nO.S. 2005/3364 (Cy.261).\nMae adran 17 o Ddeddf 1992 yn cymhwyso Atodlen 4A i Ddeddf 1988 (ac eithrio paragraff 6) at ddibenion Rhan 1 o Ddeddf 1992.\n2000 p.7. Diwygiwyd adran 15(1) (dehongli) gan Ddeddf Cyfathrebiadau 2003, adran 406(1) ac Atodlen 17, paragraff 158.\nO.S 2005/3364 (Cy.261).\nO.S. 2005/758 (Cy.63).\nO.S. 2008/239, y gwnaed diwygiadau iddo nad ydynt yn berthnasol i'r Rheoliadau hyn.


Prifysgol Aberystwyth - Addysg Cynaliadwyedd\nAddysg ac Ymchwil Datblygiad Cynaladwy Aberystwyth\nAddysg yw’r cyfrwng drwy’r hwn y gellir cyflawni datblygiad cynaladwy. Mae’ngalluogi pobl i ddatblygu’r wybodaeth, gwerthoedd a sgiliau i gymryd rhan mewn penderfyniadau am y ffordd rydyn ni’n gwneud pethau, yn unigol ac ar y cyd, yn lleol ac yn fyd-eang, a fydd yn gwella ansawdd bywyd nawr heb niweidio’r blaned ar gyfer y dyfodol . Nid yw Addysg ar gyfer Datblygiad Cynaladwy yn bwnc ynddo’i hun, ond yn ddull addysgol holistig. Gan gydnabod hyn, mae integreiddio cynaladwyedd gydag Addysg yn un o brif amcanion Aberystwyth yn y Cynllun Strategol hyd 2017. Mae amryw o ddatblygiadau polisi cenedlaethol a rhyngwladol hefyd wedi ychwanegu at ymrwymiad Aberystwyth i addysg gynaladwy, gan gryfhau’r achos o’i blaid.\nAddysg ar gyfer Datblygiad Cynaladwy a Dinasyddiaeth Fyd-eang\nCynllun yw Addysg ar gyfer Datblygiad Cynaladwy a Dinasyddiaeth Fyd-eang (ADCDF) a gaiff ei redeg gan Lywodraeth Cymru ac sy’n ceisio rhoi i ddysgwyr, ar bob safon o addysg, ddealltwriaeth o effaith eu dewisiadau ar bobl eraill, yr economi a’r amgylchfyd. Mae ADCDF yn anelu at herio dysgwyr er mwyn gweld sut y gallant gyfrannu i fywyd pobl eraill. Mae’n cael ei brif ffrydio drwy bob sefydliad addysg uwch a’i wneud yn rhan annatod o ystod eang o bynciau.\nDegawd y Cenhedloedd Unedig o Addysg ar gyfer Datblygiad Cynaladwy (2005-2014)\nMae Degawd y Cenhedloedd Unedig o Addysg ar gyfer Datblygiad Cynaladwy (pdf) a lansiwyd yn 2005, yn golygu cynnwys materion datblygu cynaladwy allweddol yn rhan o addysgu a dysgu; er enghraifft, newid hinsawdd, lleihau risg trychineb, bioamrywiaeth, lleihau tlodi, a defnydd cynaladwy. Mae hefyd yn gofyn am ddulliau addysgu a dysgu cyfranogol sy’n symbylu a rhoi grym i ddysgwyr i newid eu hymddygiad ac i weithredu tuag at ddatblygiad cynaladwy. O ganlyniad mae Addysg ar Gyfer Cynaladwyedd yn hyrwyddo cymwyseddau megis meddwl yn feirniadol, dychmygu senarios y dyfodol a gwneud penderfyniadau mewn modd cydweithrediadol. Mae Aberystwyth wedi cymryd y syniadau hyn i ystyriaeth wrth ddatblygu ei strategaethau addysg ac addysgu cynaladwy ei hun.\nYmchwil Cynaladwyaeth yn Aberystwyth\nMae Aberystwyth hefyd yn ymgymryd ag ymchwil byd enwog i faterion amgylcheddol a chynaladwyedd, o wyddorau anifeiliaid a microbau, effaith amgylcheddol, themâu ymchwil allweddol amrywiaeth genomau a chynlluniau mentrau amgylcheddol yn yr adran IBERS, i rewlifeg, newid amgylcheddol, hydroleg a dynameg afonydd, y Ddaear ac arsylliad ecoleg, ymchwil cymdeithas a’r amgylchedd yn yr adran ADGD.


Gêm Gweddnewidiad Eco Friendly. Chwarae rhad ac am ddim ar-lein\nGêm Gweddnewidiad Eco Friendly Ar-lein\nGweddnewidiad Eco Friendly\nGêm Disgrifiad: Kimmy caru Dydd Sul penwythnos, oherwydd ar hyn o bryd mae'n cael ei gwbl predelyaet fy hun drwy'r dydd, yn perfformio amrywiaeth o driniaethau ar gyfer eich corff. Heddiw, nid oes ganddi unrhyw rym o gwbl ar hyn ac mae angen cynorthwy-ydd i helpu i roi nifer o scrubs, masgiau a golchdrwythau amrywiol wyneb ar ei chroen. Ydych chi'n barod i ddod yn y llaw dde Kimmy? Mae hi'n edrych ymlaen at chi yn fy mhlaid. Ewch ymlaen!\nChwiban Pêl-fasged Yn ôl i'r ysgol: llyfr lliwio llew Neidio ceffylau Amddiffyn y pentref Rasio Priffyrdd Anferthol Cydbwysedd foltedd uchel Gollwng cwrw Merch Rhedeg Anfeidrol Doc McStuffins Yn ôl i'r Ysgol: Llyfr Lliwio Pastai Gwylfa Rhedeg gwallgof Meistr neidio Brwyn gyrrwr\nKimmy caru Dydd Sul penwythnos, oherwydd ar hyn o bryd mae'n cael ei gwbl predelyaet fy hun drwy'r dydd, yn perfformio amrywiaeth o driniaethau ar gyfer eich corff.\n© playgame24.com - gêm ar-lein rhad ac am ddim Gweddnewidiad Eco Friendly () Chwarae\nfflachia herwhela ar-lein Gweddnewidiad Eco Friendly rhad ac am ddim.. Peidiwch ag anghofio sgorio'ch y gêm hon Gweddnewidiad Eco Friendly a rhannu gêm hon gyda'ch ffrindiau gorau.


Nicole Becker - Wicipedia\nymgyrchydd hinsawdd Archentaidd\nYmgyrchydd hinsawdd Archentaidd yw Nicole Becker (g. 2001?) sy'n enedigol o Buenos Aires.\nNicole yn Ebrill 2020\n4 Ionawr 2001\nPrifysgol Buenos Aires\nymgyrchydd hinsawdd, myfyriwr\nYn Ebrill 2020 roedd yn fyfyriwr ym Mhrifysgol Buenos Aires (Universidad de Buenos Aires, UBA), yn astudio seicoleg, pan ddeallodd bod newid hinsawdd yn fater cymdeithasol, ac nid yn un amgylcheddol yn unig. Yn y fan a'r lle, newidiodd ei gradd o Seicoleg i Gyfraith Ryngwladol.\nCyd-sefydlodd fudiad o'r enw 'Yr Ifanc dros yr Hinsawdd' (Jovenes Por El Clima), sy'n dadlau o safbwynt America Ladin a hawliau dynol. Yn 2019, fe wnaethant llwyddodd y mudiad i gael y wlad i ddatgan Argyfwng Hinsawdd ac Ecolegol ac i gymeradwyo’r Gyfraith Newid Hinsawdd gyntaf. Yn 2020, ar Diwrnod y Ddaear (22 Ebrill) trefnodd y mudiad ymgyrch dros y we i ddod a mwy o sylw i'r ymgyrch i atal newid hinsawdd; daeth llawer o fudiadau at ei gilydd, yn bennaf i ganolbwyntio ar newid meddyliau archentwyr yr Ariannin.\n“ Mae America Ladin yn rhanbarth lle mae ecsbloetio ein tir yn dod yn bennaf gan gwmnïau trawswladol (hy nid o'r Ariannin ei hun), sy'n mynd â'r arian yn ôl i'w gwledydd ac yn gadael y difrod amgylcheddol a chymdeithasol yma. ... Credaf fod gennym gyfle nawr i greu math newydd o ddiwydiannau oherwydd gwelwn na weithiodd yr hen fodel, ac arweiniodd ni at yr argyfwng amgylcheddol ac ecolegol yr ydym ynddo. Mae gennym her enfawr, sef sicrhau nad yw'r amgylchedd yn cael ei ystyried yn fygythiad i'r economi. ”\nFe'i hysbrydolwyd gan Greta Thunberg ac mae wedi ymweld a llawer o wledydd gan gynnwys Sbaen i ddadlau dros ei hachos. Dywedodd ym Madrid yn Rhagfyr 2019:\n“ Mae yna lawer o dlodi yn yr Ariannin, ac mae ganddo gysylltiad â newid hinsawdd. ”\nAr 4 Mai 2021 yn 12fed Deialog Hinsawdd Petersberg, a drefnwyd gan y Cenhedloedd Unedig, ar y thema 'Glanweithdra a Dŵr i Bawb', cyhoeddodd Nicole Becker, alwad o argyfwng i wledydd weithredu i gysylltu lliniaru hinsawdd (climate mitigation) gyda dŵr a glanweithdra.\n↑ globalclimatestrike.net; cyhoeddwyd 21 Ebrill 2022; adalwyd 27 Mai 2021.\n↑ thejakartapost.com; Teitl: Young people take to the streets for climate: Who are they?; cyhoeddwyd 9 Rhagfyr 2019.\n↑ sanitationandwaterforall.org; adalwyd 27 Mai 2021.\nWedi dod o "https://cy.wikipedia.org/w/index.php?title=Nicole_Becker&oldid=10930336"\nLast edited on 27 Mai 2021, at 06:07\nNewidiwyd y dudalen hon ddiwethaf ar 27 Mai 2021, am 06:07.


Yn 2018 Comisiynwyd Tŷ Pawb fel y prif sefydliad, ynghyd â’r artist Sean Edwards a’r curadur annibynnol Marie-Anne McQuay, i gyflwyno’r arddangosfa ar gyfer Cymru yn Fenis Wales in Venice yn Biennale Fenis 2019. Datblygwyd arddangosfa unigol o waith newydd gan Edwards, o’r enw ‘Undo Things Done’.\nYn dilyn ei chyflwyniad yn Fenis, teithiwyd ail-gyfansoddiad o ‘Undo Things Done/Dadwneud Pethau a Wneir’ i Wrecsam ar ddechrau 2020 cyn teithio ymlaen i Bluecoat, Lerpwl a’r Senedd. Ceir manylion llawn am yr arddangosfa yn Wrecsam yma.\nSean Edwards ar BBC Radio 4 Front Row\nAr ddydd Llun y 20fed o Orffennaf bu Sean yn ymddangos ar raglen BBC Radio 4 Front Row. Siaradodd am brosiect Cymru yn Fenis Wales in Venice 2019, gweithio gyda’i fam Lily Edwards ar y ddrama radio – ‘Refrain’ a gynhyrchwyd ar y cyd gyda National Theatre Wales, yn ogystal â’i lwyddiant yn ddiweddar yn derbyn un o ddeg o fwrsariaethau mawreddog gan Tate ar gyfer Gwobr Turner eleni.\nCliciwch i wrando ar y cyfweliad.\nCafodd ei eni yng Nghaerdydd yn 1980 a graddio o ysgol celf a dylunio Caerdydd cyn astudio MA mewn cerflunio yn Ysgol Gelf Gain y Slade.\nDaeth yn ôl i Gymru yn 2005. Ers hynny mae’n cyfrannu at y sector drwy ei waith ei hun a chefnogi artistiaid sy’n dod i’r amlwg drwy g39 (stiwdio dan arweiniad artistiaid). Erbyn hyn mae’n ddarlithydd mewn Celfyddyd Gain yn Ysgol Celf Dylunio Caerdydd, Prifysgol Fetropolitan Caerdydd. Mae wedi arddangos yn genedlaethol a rhyngwladol gan gynnwys yn: Spike Island, Bryste; Chapter, Caerdydd; Kunstverein Freiburg, yr Almaen.\nMae wedi datblygu gwaith celf cyhoeddus parhaol gyda Studio Response a Future City. Yn 2014 cafodd y fedal aur mewn celfyddyd gain yn yr Eisteddfod Genedlaethol. Mae hefyd wedi cael dyfarniad Cymru Greadigol gan Gyngor Celfyddydau Cymru.\nMae’n cael ei gynrychioli gan Tanya Leighton, Berlin.\nMae Cymru yn Fenis Wales in Venice yn cael ei gomisiynu a’i reoli gan Gyngor Celfyddydau Cymru. Mae Cymru yn Fenis yn cael ei ddewis drwy alwad am gynigion. Mae Cyngor Celfyddydau Cymru wedi comisiynu artistiaid i gynrychioli Cymru fel Digwyddiad Cyfochrog yn Arddangosfa Gelf Ryngwladol La Biennale di Venezia ers 2003, gan ddathlu’r gorau o blith artistiaid newydd a sefydledig o Gymru. Mae artistiaid blaenorol yn cynnwys Bedwyr Williams, Helen Sear, James Richards a John Cale.\nCyngor Celfyddydau Cymru yw corff cyhoeddus swyddogol y wlad ar gyfer noddi a datblygu’r celfyddydau. Pob dydd mae pobl ar hyd a lled Cymru’n mwynhau ac yn cymryd rhan yn y celfyddydau. Rydym yn helpu i gefnogi a thyfu’r gweithgarwch hwn. Rydym yn gwneud hynny drwy ddefnyddio’r arian cyhoeddus sy’n cael ei ddyrannu inni gan Lywodraeth Cymru a thrwy ddosbarthu’r arian a gawn fel achos da gan y Loteri Genedlaethol. Drwy reoli a buddsoddi’r cronfeydd hyn mewn gweithgarwch creadigol, mae Cyngor y Celfyddydau’n cyfrannu at ansawdd bywyd pobl ac at lesiant diwylliannol, cymdeithasol ac economaidd Cymru.\nNoddir taith Undo Things Done gan yr Art Fund ac Ymddiriedolaeth Elusennol Colwinston.\nAm fwy o wybodaeth am Gymru yn Fenis ewch i https://arts.wales/cy/fenis.


Newyddion FDSP - Newyddion - Jiangsu Liangyou Peirianneg Mecanyddol Rhyngwladol Co, Ltd\nCartref > Newyddion > Newyddion FDSP\nFDSP Silo ar gyfer Trin Carthffosiaeth Amgylcheddol\nMae FDSP yn wneuthurwr silo storio proffesiynol. Rydym yn cynnig ystod eang o silos storio powdwr gyda gwahanol alluoedd. A byddwn yn dylunio'r ateb gorau i chi.\nLlongyfarchiadau Ar Casgliad Llwyddiannus Yn Ail Gyfarfod y 15fed Pwyllgor CPPCC o Liyang City\nEr mwyn tybio cenhadaeth hanesyddol y cyfnod newydd, neilltuwch eu hunain i siwrnai newydd i gynnig cydlyniant. Ar fore 2 Ionawr, agorwyd ail gyfarfod y 15fed Pwyllgor yng Nghynhadledd Ymgynghorol Gwleidyddol Pobl Liyang yn wych yng Ngwesty Howard Johnson. Zhiliang Chen, cadeirydd Jiangsu Liangyou Zhengda Co, Ltd fel aelod o'r CPPCC i fynychu'r cyfarfod.\nY Ffactorau Allweddol i Wella Ansawdd y Pellet\nMae FDSP yn darparu pob math o beiriant porthiant anifeiliaid / anifeiliaid da byw / dŵr gradd uchel. Mae dwbl neu dri haen cyflyrydd yn ddewisol.\nSilo Dur Grain Ansawdd Uchel Tsieina Ar gyfer Storio Paddy Rice Rice Corn\nSilos o wahanol gapasiti ar gyfer storio bwyd anifeiliaid a gynhyrchir gan FDSP: ffrâm galfanedig, posibilrwydd o lwytho niwmatig, ffenestr gwylio. Mathau sawl dimensiwn ar gyfer gwahanol anghenion.\nPwysigrwydd Pelleting Ac Y Peiriant Pellet Ansawdd Uchel O FDSP\nGellir gwerthuso'r broses falu gan y meini prawf canlynol; ansawdd y pelenni (a fynegir fel mynegai craffu), cynhyrchiant prosesu bwyd a defnydd ynni. Mae defnydd ynni'n arwyddocaol mewn gweithgynhyrchu bwydydd ac mae angen ei leihau fel rhan o raglen gynaliadwyedd ac o safbwynt economaidd.\nYn y Gaeaf Oer hwn, Fe wnaethon ni Glynu Cynhaeaf Da\nAr ôl dosbarthu nwyddau archebion i gwsmeriaid De Korea, Gwlad Pwyl, yr Aifft a Zimbabwe ym mis Hydref a chwsmeriaid yn ymweld â'n ffatri o wledydd Zambia, Malaysia a Phacistan ym mis Hydref.


Adverity: Cysylltu, Rheoli, a Dadansoddi Eich Data Marchnata | Martech Zone\nAdverity: Cysylltu, Rheoli, a Dadansoddi'ch Data Marchnata\nDydd Mawrth, Tachwedd 12, 2019 Dydd Mawrth, Tachwedd 12, 2019 Douglas Karr\nUn prosiect rydw i'n parhau i weithio arno ar gyfer un o'm cleientiaid yw adeiladu dangosfyrddau marchnata sy'n darparu rhywfaint o ddata go iawn i wneud penderfyniadau arno. Os yw hynny'n swnio'n hawdd, nid yw mewn gwirionedd.\nNid yw'n hawdd. Mae gan bob platfform chwilio, cymdeithasol, eFasnach a dadansoddeg eu ffordd eu hunain o olrhain data - o resymeg ymgysylltu i ddefnyddwyr sy'n dychwelyd neu ddefnyddwyr cyfredol. Nid yn unig hynny, ond nid yw'r mwyafrif o lwyfannau yn chwarae'n dda gyda gwthio neu dynnu data i lwyfannau eraill. Beth am i ni ei wynebu ... nid yw cystadleuydd fel Facebook yn mynd i adeiladu cysylltydd brodorol i Google Data Studio fel y gall pobl uno eu data cymdeithasol a dadansoddeg yno.\nFodd bynnag, mae gan bob platfform mawr ffordd i allforio data trwy eu API, ac mae llwyfannau sy'n manteisio ar hyn i helpu busnesau i adeiladu eu deallusrwydd marchnata.\nYr offeryn rydw i wedi bod yn treulio'r mwyaf o amser ynddo yw Google Data Studio. Ar gyfer platfform gwybodaeth, adrodd a dangosfwrdd busnes am ddim - ni ellir curo'r pris rhad ac am ddim. Yn anffodus, oherwydd ei fod yn eiddo i Google, nid ydych yn mynd i weld chwaraewyr eraill yn heidio i adeiladu cysylltwyr partner i'w data, serch hynny. O ganlyniad, mae nifer o lwyfannau trydydd parti ar gynnydd. Un o'r rheini yw Adfyd.\nMae Adverity yn cynnig tri datrysiad:\nDatatap Adverity - Cysylltu data o sawl system a'u hanfon i unrhyw gyrchfan trwy awtomeiddio'r prosesau casglu, paratoi a rheoli data.\nMewnwelediadau Adverity - Mae dangosfyrddau wedi'u teilwra'n rhoi trosolwg amser real i chi o'ch perfformiad marchnata a busnes. Cysylltwch y data cywir yn y dangosfyrddau cywir ar gyfer y bobl iawn.\nPresenoldeb Adfyd - Gan ddefnyddio Deallusrwydd Artiffisial, mae PreSense yn datgelu cyfleoedd optimeiddio yn rhagweithiol trwy ysgogi dysgu peiriannau ac ystadegau datblygedig. Trwy ddefnyddio argymhellion canfod anghysondebau, darganfod data a gwariant, gall cwmnïau drawsnewid pŵer eu dadansoddeg marchnata.\nCysylltu a gweithio gyda'ch ecosystemau cyfryngau, marchnata ac e-fasnach cyfan. Gyda mynediad brodorol i gannoedd o ffynonellau data marchnata. Mae adverity yn agregu data gronynnog iawn o amrywiaeth eang o offer ar y hedfan. Maent wedi integreiddio popeth: o ddata ariannol, pwynt gwerthu a thywydd.\nMae adverity yn eich grymuso i edrych yn ddyfnach ar draws taith gyfan y cwsmer nag erioed o'r blaen. Cymysgwch ffrydiau data a ffeiliwyd yn flaenorol i gael trosolwg mwy cynhwysfawr o fusnes eich cleientiaid.\nRhowch eich holl ddata ar flaenau eich bysedd ac elwa ohono cynnydd enfawr mewn effeithlonrwydd. Nid oes angen newid rhwng llwyfannau i gael mynediad i'ch data. Dim mwy o baratoi setiau data â llaw i'w dadansoddi. Yn lle hynny, gallwch chi ganolbwyntio'ch adnoddau ar ddatgelu mewnwelediadau newydd a chreu gwerth ychwanegol o ddata.\nMae buddsoddi mewn marchnata sy'n cael ei yrru gan ddata yn faes y mae cwmnïau'n cael enillion gwych amdano. Yn ôl adroddiad gan y Winterberry Group a’r Global Direct Marketing Association (GDMA), am 80% neu'r ymatebwyr gweld data cwsmeriaid yn hanfodol i'w hymdrechion marchnata a hysbysebu.\nBeth yw marchnata sy'n cael ei yrru gan ddata?\nMarchnata wedi'i yrru gan ddata yw'r dull o optimeiddio cyfathrebiadau brand yn seiliedig ar wybodaeth i gwsmeriaid. Mae marchnatwyr sy'n cael eu gyrru gan ddata yn defnyddio data cwsmeriaid i ragfynegi eu hanghenion, eu dymuniadau a'u hymddygiad yn y dyfodol. Mae mewnwelediad o'r fath yn helpu i ddatblygu strategaethau marchnata wedi'u personoli ar gyfer yr enillion uchaf posibl ar fuddsoddiad (ROI).\nEugen Knippel, Adfyd\nAstudiaeth Achos: Sut Integreiddiad Data Optimeiddiedig Mindshare ac Adrodd Cleientiaid\nMindshare Yr Iseldiroedd yw is-gwmni Iseldireg cwmni gwasanaethau cyfryngau a marchnata byd-eang. Gyda mwy na 7,000 o weithwyr ledled y byd, mae Mindshare yn gyfrifol am fwyafrif helaeth o ymgyrchoedd marchnata byd-eang GroupM a WPP. Er mwyn rheoli llwyth gwaith mor fawr, roedd y cwmni wedi bod yn chwilio am offeryn marchnata data ers amser maith a all wneud y gorau o gasglu, integreiddio ac adrodd data ar gyfer ei gleientiaid. Mae'r nodau hyn bellach yn cael eu cyflawni, gyda chymorth Adverity.\nSafoni Eich DPA\nMae defnyddio metrigau marchnata safonol ar draws pob sianel gyfryngau yn hanfodol i farchnata modern sy'n cael ei yrru gan ddata. Mae mesur perfformiad marchnata traws-sianel yn haws pan fydd fframwaith safonol ar gyfer pob DPA. Mae hyn yn sicrhau cysondeb o ran strwythur data, ni waeth o ble mae'r data'n tarddu.\nMae adverity yn rhoi cyfle i gynhyrchu opsiynau mapio enfawr a chymhleth iawn sy'n alinio'ch holl fetrigau perfformiad fel y gallwch chi gymharu afalau ochr yn ochr ag afalau unedig eraill. Mae hyn yn caniatáu i farchnatwyr gynnwys eu holl gynulleidfaoedd targed neu segmentau data o fewn un metrig neu ddimensiwn, gan eu helpu i wneud penderfyniadau marchnata addysgedig iawn gyda deallusrwydd unedig.\nArchebwch Demo Adverity\nTags: adfyddatatap adveritymewnwelediadau adveritypresense adveritycysylltydd dataffynonellau dataexcelstiwdio ddata googlecysoniallfridSnowflake\nYsgrifennu Cynnwys Ymgysylltu sy'n Trosi ar gyfer Busnes\nYstadegau Marchnata Dylanwadol


Gardd dân ryfeddol yn dod i Gastell Caernarfon\nRydych yma: Gwybodaeth am Cadw › Newyddion › Gardd dân ryfeddol yn dod i Gastell Caernarfon\nDydd Mercher 07 Medi 2016\nBydd awyr y nos uwchben Caernarfon yn wenfflam wrth i berfformiad tanllyd ddod i gastell y dref am y tro cyntaf ar Ddydd Gwener, 30 Medi.\nCastell Caernarfon: Blwyddyn Antur Delwedd © Walk the Plank\nMae gwasanaeth amgylchedd hanesyddol Llywodraeth Cymru, (Cadw), wedi ymuno gyda Walk the Plank, Galeri Caernarfon a Cyngor Gwynedd i lwyfannu noson benigamp o gampau tanllyd, arddangosiadau a pherfformiadau gweledol syfrdanol yng Nghastell Caernarfon a’r cyffiniau.\nMae Gwenfflam Caernarfon yn un o gyfres o ddigwyddiadau arbennig sy’n cael eu trefnu yn safleoedd Cadw yn ystod Blwyddyn Antur Cymru, ac yn gyfle i weld glannau’r dref yn dod yn fyw gyda gorymdaith tortsh a pherfformiad o gerddoriaeth fyw.\nBydd ymwelwyr sy’n talu hefyd yn cael cyfle i grwydro'r ardd dân yn y castell lle mae cerfluniau’n clecian ac yn fflamio, coed cochddail yn siglo a cherfluniau celf anferthol yn ffrwydro - y cyfan yng nghysgod Safle Treftadaeth y Byd ysblennydd. Bydd ymwelwyr yn gallu gweld yr ardd dân yn y castell tan Ddydd Sadwrn, 01 Hydref 2016. Gellir archebu tocynnau ar-lein fan hyn.\nMeddai Ken Skates, Ysgrifennydd y Cabinet dros yr Economi a Seilwaith: “Mae Blwyddyn Antur Cymru wedi gweld rhaglen lawn o ddigwyddiadau cyffrous yn cael eu cynnal yn ein safleoedd hanesyddol.\n“O sioeau syrcas a gwyliau cwrw i ddangos gemau rygbi a thaith genedlaethol draig un dunnell Cadw!\n“Mae Gwenfflam Caernarfon yn ddigwyddiad arall newydd sbon ac rwy’n siŵr y bydd yn creu ffordd unigryw arall o annog pobl i archwilio a mwynhau ein treftadaeth ryfeddol.”\nBydd Gwenfflam Caernarfon yn cychwyn gyda Mr Wilson’s Second Liners Street Band yn arwain gorymdaith dortshys o’r Galeri ar fachlud haul.\nByddant yn cerdded drwy’r dref ac i lawr i’r afon mewn pryd i weld y perfformiad cerddoriaeth fyw a’r sioe danllyd ar y Cei Llechi.\nBydd y sawl sydd â thocynnau wedyn yn gallu mynd ymlaen i archwilio rhyfeddodau tanllyd gardd dân Castell Caernarfon.\nGellir archebu tocynnau ymlaen llawn o swyddfa docynnau’r Galeri ar 01286 685 222 neu drwy wefan y Galeri. Mae’r prisiau o £5.00 am docyn plentyn hyd at £22.00 am docyn teulu. Bydd nifer cyfyngedig o docynnau ar gael wrth gatiau Castell Caernarfon. Mae gwybodaeth bellach am Gwenfflam Caernarfon ar gael ar wefan Cadw.


gan Lorn » Gwe 13 Maw 2009 9:07 am\ngan Seonaidh/Sioni » Sad 14 Maw 2009 1:16 pm\nDim ond deud on i fod ti'n swnio fel Tori gwrth-Aeleg! Pam rwyt ti'n dal i ddadlau amdani? Wedi dod o hyd i nerf croendenau ydw i? Rw i'n ynddiheuro os felly.\ngan Lorn » Sad 14 Maw 2009 2:30 pm\nY rheswm Sioni fy mod i'n dal i ymateb, ydy gan fod genai berffaith hawl i amddiffyn fy hun gan dy sylwadau gwirion a disail yn fy erbyn i. "Tori Gwrth Gaele". Be ydw i wedi ei ddweud sy'n Wrth Gaeleg? Dim, oherwydd yn syml mae'n bwnc mae gen i ddiddordeb ynddo. A pam Tori? Be sy'n Doriaidd yn yr un dwi wedi ei ddweud? Eto, dim! Mae'n hawdd galw enwau Sioni, mae'n anoddach profi a cyfiawnhau dy hun!\ngan Seonaidh/Sioni » Sad 14 Maw 2009 9:08 pm\nDarllen be ddywedais. Paid a chloddio ymhellach neu chei di ddim dianc.\ngan Lorn » Sul 15 Maw 2009 5:44 am\nDwi wedi ei ddarllen Sioni. Ti'n dweud dwywaith fy mod yn swnio fel Tori Gwrth Gaeleg. Wel mae'n dweud cyfrolau dy fod yn gwrthod egluro be sy'n wrth Aeleg am yr hyn dwi di dweud uchod a be sy'n Doriaidd. Fel ddudis i, mae'n hawdd galw enwau ar ddyn Sioni. Cyfiawnhau hynny sy'n anodd.\ngan Seonaidh/Sioni » Sul 15 Maw 2009 7:46 pm\ngan Duw » Sul 15 Maw 2009 9:40 pm\nBeth bynnag plantos, dylai BBC Alba gynyddu exposure yr iaith rhywfaint a gobeithio gwnaiff yr MSPs wneud y penderfyniadau cywir.\ngan Seonaidh/Sioni » Maw 17 Maw 2009 3:33 pm\ngan Lorn » Mer 18 Maw 2009 2:29 pm\nSioni, does dim yn wrth Aeleg nac yn Doriaidd am hynny oni bai dy fod ag agenda rhyfedd i drio wneud hynny. Derbyn y pwynt am Kinross gan bod yr enw yn gwneud hynny'n amlwg, ond mae'n hysbys bod ardaloedd yn yr Alban ble nad oedd yr iaith wedi cyrraedd - mae gan hyd yn oed y Gymraeg gysylltiadau cryfach a rhai manau yn De. O ran Toriaidd, does dim rhaid i rhywun fod yn Dori i beirniadu Galloway, Sheridan a Reid a'u tebyg! Mewn gwirionedd cyd-ddigwyddiad yw'r ffaith eu bod yn asgell chwith - eu cysylltiadau a'r Clwb o Barchead (yn enwedig Reid sy'n Gadeirydd arnynt) yng nghyd-destun sylw Duw oedd fy mhwynt i. Credaf ei bod hi'n gywir gwneud hynny - oni bai dy fod yn credu ei bod hi'n iawn bod pobl sydd digwydd bod yn asgell chwith i arddel y math agweddau?\ngan Gwenci Ddrwg » Sul 22 Maw 2009 5:08 pm\nSioni, sori os dwi di methu ddehongli be ddwedes ti, ond plis dweda wrtha i nad wyt ti'n credu yn wir bod pob ceidwadwr eisiau lladd Gaeleg. Yn rhy aml mae'r chwith eisiau honni cefnogaeth i ieithoedd lleiaf ond yn eironig go iawn syniad ceidwadol ydy hyn- fel dwedir yn Saesneg "small 'c' conservative". Eniwe, gwleidyddwr ydy Stevenson a bydd gwleidyddwyr yn neud be mae'r fwyafrif o bleidleiswyr eisiau iddynt neud, dim be sy'n rhesymegol. Os ydy'r fwyafrif yn ffecin hurt...wel...does na ddim gormod i'w neud amdanynt nac oes?\n(Mae fy neges cyntaf yn y bwnc wedi'i ddileu am rhyw rheswm...hmmm)\nGolygwyd diwethaf gan Gwenci Ddrwg ar Llun 23 Maw 2009 8:32 pm, golygwyd 1 waith i gyd.


Plaid Cymru yn ymgynghori ar bolisiau newydd i’r Gymru wledig yn dilyn refferendwm Ewrop - Simon Thomas CYM\nPlaid Cymru yn ymgynghori ar bolisiau newydd i’r Gymru wledig yn dilyn refferendwm Ewrop\nPostiwyd ar August 09 2016, 1:30 yh\nMae Plaid Cymru wedi galw am farn pobl ar gynlluniau sy’n effeithio ar ardaloedd gwledig a chefn gwlad yn dilyn y penderfyniad i adael yr Undeb Ewropeaidd.\nAelod Cabinet cysgodol Plaid Cymru dros Ynni, Newid Hinsawdd a Materion Gwledig, Simon Thomas, oedd yn lansio’r ymgynghoriad yn stondin Plaid Cymru yn Sioe Môn.\nMeddai Simon Thomas, AC Plaid Cymru dros y Gorllewin a’r Canolbarth: “Mae’r penderfyniad i adael yr Undeb Ewropeaidd yn golygu ffurf wahanol iawn i bolisïau amaethyddol ac amgylcheddol.\n“Gallai Llywodraeth Cymru dan arweiniad Plaid Cymru fabwysiadu agwedd ehangach tuag at gefnogi’r Gymru wledig trwy gynnwys cyllid ar gyfer seilwaith band eang a mecanwaith i gefnogi ffermwyr sydd yn cydnabod y gwerth maent yn ddwyn i gynnal yr amgylchedd a’r tirwedd sydd mor werthfawr i ni.\n“Mae Plaid Cymru yn barod i frwydro dros ffermwyr a’r economi wledig; gadewch i ni weld a fydd y sawl oedd yn dadlau dros adael yr UE yn cadw at eu haddewidion.\n“Buaswn i’n annog pobl i ddweud eu dweud ar yr egwyddorion allai fod yn sail i system gyflawn i gefnogi amaeth Cymru a’r amgylchedd gwledig.”\nMae’r Undeb Ewropeaidd hefyd yn gosod y fframwaith polisi a deddfwriaethol ar iechyd, hylendid a lles anifeiliaid. Ar hyn o bryd, rheoliadau’r UE sydd yn llywodraethu’r rheolaeth dros glefydau, lles anifeiliaid adeg eu lladd, yn ystod eu cludo, a phlismona’r defnydd o anifeiliaid mewn arbrofion gwyddonol. Mae’r UE hefyd yn rheoleiddio allforio a mewnforio anifeiliaid byw.\n“Ar hyn o bryd, rydym yn dal yn yr UE ac y mae’r holl reolau a chosbau oedd mewn grym ar Fehefin 23 June mewn grym o hyd.” ychwanegodd Mr Thomas.


Gêm Dangos Gwahaniaethau Coginio. Chwarae rhad ac am ddim ar-lein\nGêm Dangos Gwahaniaethau Coginio Ar-lein\nDangos Gwahaniaethau Coginio\nGêm Disgrifiad: Anna - y cogydd mwyaf enwog yn y byd. Fe'i gwahoddwyd ar y sioe, lle bydd yn dysgu paratoi bwyd merched eraill. I fod yn gogydd da fod yn gallu gyflym ddod o hyd i'r cynnyrch a meddwl yn dda. Mae hi'n penderfynu y bydd y cam cyntaf yr hyfforddiant dod o hyd i wahaniaethau. I fynd ymhellach, mae angen i chi ddod o hyd i chwe gwahaniaethau. Brysiwch, mae amser yn brin iawn.\nAnna - y cogydd mwyaf enwog yn y byd. Fe'i gwahoddwyd ar y sioe, lle bydd yn dysgu paratoi bwyd merched eraill. I fod yn gogydd da fod yn gallu gyflym ddod o hyd i'r cynnyrch a meddwl yn dda.\n© playgame24.com - gêm ar-lein rhad ac am ddim Dangos Gwahaniaethau Coginio () Chwarae\nfflachia herwhela ar-lein Dangos Gwahaniaethau Coginio rhad ac am ddim.. Peidiwch ag anghofio sgorio'ch y gêm hon Dangos Gwahaniaethau Coginio a rhannu gêm hon gyda'ch ffrindiau gorau.


Ffordd y Brenin yn mynd yn wyrdd wrth i Abertawe arwain y ffordd ar gyfer y dyfodol - Abertawe\nFfordd y Brenin yn mynd yn wyrdd wrth i Abertawe arwain y ffordd ar gyfer y dyfodol\nMae lluniau trawiadol newydd gan ddrôn yn dangos sut mae un o brif ardaloedd canol dinas Abertawe wedi mynd yn wyrdd - ac mae'n arwydd o ddyfodol gwyrddach.\nLle'r oedd pedair lôn darmac ar un adeg, mae gan Ffordd y Brenin ac Orchard Street rodfeydd eang i gerddwyr yn awr, wedi'u bywiogi gan goed a gwyrddni arall.\nWrth i'r coed aeddfedu, bydd yr ardal yn dod hyd yn oed yn fwy gwyrdd. Mae'n ganlyniad i gynllun gwerth £12 miliwn gan Gyngor Abertawe i wella Ffordd y Brenin a strydoedd cyfagos.\nMeddai Arweinydd y Cyngor, Rob Stewart, "Rydym yn bwriadu trawsnewid Abertawe yn un o ddinasoedd gwyrddaf y DU. Mae Ffordd y Brenin yn adlewyrchu'n cynlluniau i gynyddu gorchudd gwyrdd a bioamrywiaeth o gwmpas canol y ddinas.\n"Mae'n wych bod sefydliadau a busnesau eraill yn rhannu'n huchelgais am ganol dinas gwyrddach - a bod gwyrddni'n rhan o'u cynlluniau datblygu nhw hefyd.\nWrth i fwy o bobl ddechrau byw yng nghanol y ddinas a siopa mewn lleoliadau eiconig fel y farchnad, bydd eraill yn treulio amser pwrpasol mewn cyfleusterau hamdden fel ardal newydd Bae Copr, gyda'i harena a'i pharc arfordirol.\nBydd hyn yn denu ymwelwyr i annog busnesau newydd a chefnogi masnachwyr sydd yma eisoes.\nByddant yn sylwi bod mwy o wyrddni yma, gan gynnwys waliau gwyrdd mewn lleoliadau fel Bae Copr a - diolch i grŵp Coastal Housing - uwchben y Potters Wheel.\nMae cynlluniau eraill yn cynnwys ychwanegu gwyrddni at do a theras y datblygiad swyddfeydd uwch-dechnoleg a fydd yn cael ei adeiladu ar hen safle clwb nos Oceana ar Ffordd y Brenin.\nDisgwylir i gynllun swyddfeydd "adeilad byw" gael ei adeiladu gerllaw, ynghyd â thŷ gwydr trefol arddull fferm a adeiledir dros bedwar llawr. Caiff y cynllun, a arweinir gan Hacer Developments, ei ariannu'n rhannol gan grŵp Pobl.\nMae cynlluniau'n cael eu datblygu ar gyfer Sgwâr y Castell wyrddach - a chyn bo hir bydd gan Wind Street ragor o ardaloedd wedi'u plannu, gan ei helpu i fod yn gyrchfan hamdden drwy'r dydd.\nMae gan y cyngor strategaeth isadeiledd gwyrdd, sydd wedi'i dylunio i ddod â rhagor o natur i ardal ganolog Abertawe.\nMae'r arena a 71-72 Ffordd y Brenin yn cael eu hariannu'n rhannol gan Fargen Ddinesig Bae Abertawe, ac mae pont Bae Copr yn cael ei hariannu'n rhannol gan Gronfa Teithio Llesol Llywodraeth Cymru. Cefnogwyd y gwelliannau ar Ffordd y Brenin gan gyllid Cronfa Datblygu Rhanbarthol Ewrop.